Nasi Goreng Seafood Gerai 06 Medan Selera Teluk Sengat

Assalamualaikum dan salam sejahtera.

Disebabkan da banyak berjalan dan belum makan proper food selain daripada
sandwich dan Dunkin Donuts
, kami pun plan nak cari makan area Teluk Sengat aje. Ibah dah terbayang-bayang mee bandung kat Medan Selera Teluk Sengat tu. Jadi, lepas aje puas
tengok buaya kat Teluk Sengat Crocodile Farm
, perut pun dah lapar, kami terus menuju ke destinasi makanan.

Medan Selera Teluk Sengat ni tak jauh daripada Taman Buaya Teluk Sengat. Kat sini ada banyak restoran yang diusahakan oleh warga tempatan dan hampir kesemuanya menjamu seafood dalam menunya. Kami pilih gerai nombor 06, milik Encik Hamdi bin Mohd Sidik sebab Ibah ingat kat sini la dia makan mee bandung dulu.

Gerai 06, Encik Hamdi bin Mohd Sidik

Bila pelayan datang, hancur hati Ibah sekejap sebab mee bandung da habis. Aduuuu. So, kitorang pun tanya yang dalam pinggan dia kemas tadi kat meja kami duduk ni, menu apa? Hahaha. Teruja lah tengok pinggan besar. Meja sebelah pun, mee goreng seafood dia, pinggan tu macam nak makan dalam talam 4-5 orang. Pelayan tu nama dia Yuyun. Dia bagitau, menu tu nasi goreng seafood dan nasi goreng siakap. Oooo.

Ok, Umai nak nasi goreng seafood, Ibah nak nasi goreng kampung seafood, saya dengan Nada sama macam Umai. Memula kononnya nak kongsi dua orang satu pinggan sebab tengok saiz pinggan tu kan. Tapi last-last, semua order satu pinggan, seorang. Hahaha. Tamak!!!

Masa tengah tunggu order sampai, sempat la kami ambil gambar dulu view sekeliling. Kalau makan dekat gerai 06 ni, memang akan menghadap Sg. Johor. Tapi petang tu, air sungainya surut. Jadi tak berapa cantik la viewnya. Boleh nampak juga jambatan Desaru dari kejauhan.

Menikmati pemandangan sambil tunggu order sampai

Ini lah yang kami nampak kalau duduk sini

Pengunjung ke medan selera ni sangat ramai, alhamdulillah, mujur restoran kat sini pun ramai juga. Jadi takde la berebut sangat. Cumanya, restoran yang menghadap jalan raya tu kurang sikit la menjadi tumpuan. Sebab semua nak tengok sungai kan!

Muka gembira dapat makan setelah seharian berjalan

Pengunjung yang datang ke Medan Selera Teluk Sengat -- Jambatan Desaru kat background

Time tengah tunggu makanan kitorang sampai tu, tetiba hujan turun oi. Adoii, terpaksa tukar tempat duduk, masuk kat dalam. Yang kelakarnya, orang yang duduk meja sebelah kami tu tekad nak duduk balik kat meja dia. Katanya, "hujan lalu je ni" sambil pegang pinggan dan tunggu bawah bumbung restoran kat sebelah meja dia. Betul cakap dia, tak lama lepas tu, hujan berhenti. Dia kembali duduk kat meja tu, masih dapat view Sg. Johor. Kitorang je yang dah berpindah masuk ke dalam sebab Yuyun panggil duduk situ.

Nasi Goreng Seafood Gerai 06, Medan Selera Teluk Sengat

Dan akhirnya makanan pun sampai. Berselera oi tengok nasi goreng seafood ni. Penuh sebelah pinggan dengan lauk ketam, udang, lala, kerang, siput dan kepah masak sambal. Kot? Ke paprik? Entah ek masak ape, tak tau lah. Tapi sedap, alhamdulillah. Seafoodnya pun fresh sebab saya langsung tak gatal-gatal. Khusyuk kitorang menghabiskan lauk seafood tu. Umai sampai dah tak larat nak habiskan lauk dia. Hahaha.

Bila semua da habis makan, mula la debaran untuk membayar. Saya teka-teka sepinggan ni ada la dalam RM20-30 agaknya. Dengan ketam seekor, udang berekor-ekor tu. Tapi bila pelayan kira, bagitau total RM71 untuk empat orang makan. Aik? Sepinggan ni berapa awak? RM15, kak. Haaa? Murahnyeee! Masya Allah. Patut la orang cakap kat Medan Selera Teluk Sengat, makanannya murah-murah. Alhamdulillah, moga murah rezeki diorang. Ameen ameen!

Kalau uols yang lalu area sini, boleh lah singgah makan kat sini ya!

Medan Selera Teluk Sengat

Lokasi:

J222, Teluk Sengat, 81900 Kota Tinggi, Johor

Waktu operasi:

Setiap hari

4 pm - 10 am

(Hari TUTUP ikut restoran)

Recommended:

Restoran No. 01, No. 06, No. 12


Nescafe UTM Kini Dibuka di Arked Lestari, Kolej 9, UTM JB

Assalamualaikum dan salam sejahtera.

Apa khabar semua? Ada peminat kopi di sini? Khususnya Nescafe. Sejak menjadi peminat kopi ni, pantang ada kafe baru yang menyediakan minuman kopi, mesti nak cuba. Semalam, housemate saya tiba-tiba ajak ke UTM. Katanya Nescafe bukak kedai di UTM. Ha? Saya salah dengar ke ni?

"Nescafe UTM? Nes--cafe?" tanya saya berulang kali untuk dapatkan kepastian.

"Yee, Nescafe!" Kak Ajan mengiyakan banyak kali juga. Hahaha.

Nescafe UTM, Arked Lestari, Kolej 9, UTM JB

Eh, tak dapat bayangkan lah macam mana rupa kedainya. Katanya Nescafe UTM buat grand opening petang semalam kat Arked Lestari, Kolej 9. Ok, jom kak Ajan, jom Ibah, kita pergi tengok! Nak bagi puas hati sikit, tengok macam mana sebenarnya. Hahaha!

Kiosk Nescafe UTM @ Arked Lestari, K9, UTM JB

Oh, macam ni rupanya. Nescafe UTM bukak satu kiosk khas berdepan dengan Kolej 9, sebelah kiosk Famous Fried Chicken. Sebenarnya diorang da bukak dari semester lepas lagi. Cuma semalam je grand opening nya. Masa kami sampai tu, ada beberapa orang kuat UTM turut berada di sekitar kiosk. Mungkin diorang datang untuk upacara perasmian pukul 5.30 petang. Tapi disebabkan masa tu baru lepas hujan, tak ramai yang datang ke upacara perasmian tu.

Tanpa berlengah lagi, kami pun order kopi yang kami nak sementara orang belum ramai. Kat sini minuman yang disediakan tu adalah daripada sachet nescafe 3 in 1 yang dijual kat pasaraya dan kedai-kedai runcit tu. Kecuali minuman speciality of the day je yang diorang customize. Macam yang Ibah beli semalam, minuman special adalah MyUTM, hasil gabungan dari rasa hazelnut, raspberry dan topped dengan whipped cream. Agak sedap juga kopi MyUTM tu. Crew nya bagitau, minuman special ni akan ditukar dari masa ke semasa.

Senarai minuman kopi @ Nescafe UTM, Arked Lestari, K9, UTM JB

Saya dan kak Ajan order frappe, yang mana frappe ni terdiri daripada 3 level, low, standard dan high. Level ni menunjukkan tahap rich kopi tu takat mana. Daripada paling ringan rasa kopinya kepada paling kaww. Saya pilih yang standard, kak Ajan pulak ambil yang high. Nice dan tak terlalu manis. Oh, kat Nescafe UTM, diorang akan bagi reward card untuk first time customer. Lepas-lepas ni, kalau order kopi, boleh lah kumpul stamp untuk redeem special gift.

Sempena opening promo, dapat dua stamps semalam @ Nescafe UTM, Arked Lestari, K9, UTM JB

Crew yang mengendalikan Nescafe UTM ni adalah dari kalangan mahasiswa undergraduate di UTM, dan ada juga yang dah habis master. Bila tanya macam mana diorang bahagi masa antara kuliah dan berniaga, crewnya - Alia berkongsi bahawa diorang ada jadual shift masing-masing dan diorang tengah dalam usaha untuk dapatkan permanent staff. Moga dipermudahkan urusan uols dik, belajar sambil berniaga, bukan suatu perkara yang mudah. Kena bijak menyeimbangkan antara keduanya supaya boleh berjaya dalam kedua-dua bidang tu.

Crew dari kalangan adik-adik undergraduate @ Nescafe UTM, Arked Lestari, K9, UTM JB

Alia menyediakan kopi untuk pelanggan @ Nescafe UTM, Arked Lestari, K9, UTM JB

Muka gembira dapat kopi sedap @ Nescafe UTM, Arked Lestari, K9, UTM JB

Bila da dapat kopi masing-masing, kami pun terus dinner kat arked tu aje. Ibah yang balik dari kursus kat Kulai, tapaukan Nasi Lemak Wak Kentut. Ui, sedap jugak sambal dia. Nasi nya pun berasa lemaknya. Boleh repeat lagi.

Dinner @ Arked Lestari, K9, UTM JB

Alhamdulillah, dapat jugak rasa nasi lemak viral tu. Thanks Ibah!

Ok, uols yang nak try kopi pada harga berpatutan di Nescafe UTM, boleh lah singgah ke kiosknya di Arked Lestari K9 ya!

Nescafe UTM

(bersebelahan Famous Fried Chicken)

Lokasi:

Arked Lestari, Kolej 9, UTM JB

Waktu perniagaan:

7.30 am - 8.00 pm

Instagram:

https://www.instagram.com/nescafe_utm

Facebook:

https://www.facebook.com/nescafeutm/


Nikmati Makanan Itali di Eye's Steak, Warehouse, Johor Bahru

Assalamualaikum dan salam sejahtera.

Maka, bakal berakhir sudah cuti hujung minggu yang panjang bagi rakyat Johor dan negeri-negeri yang sewaktu dengannya. Haha! Apa je pengisian cuti uols?

Saya selain dari memenuhi tempahan brownies dan undangan majlis kesyukuran menyambut menantu jiran setaman, pergi jalan-jalan cari makan lerr. Hujung minggu dah macam jadi rutin pulak bagi saya dan housemate cari port makanan yang belum pernah kami pergi kat JB ni. Erm, jangan ada yang butthurt pulak kalau saya asyik up entri pasal makanan. Gi scroll atas, tengok banner tu dan ingat balik niche blog saya, ya! Maceh.

Semalam, selain saya bersama housemate, kali ni kami cari port makanan best dengan geng-geng JDT Blogger pulak. Sekali-sekala makan beramai-ramai, itu pun tak semua ada. Ahli kumpulan 20 orang, tapi yang free dan boleh luangkan masa dalam 6 orang je, ditemani ahli keluarga masing-masing. Saya macam biasalah, ditemani Ibah. Hahaha.

Disebabkan beberapa hari lepas, dak Uyul share bukan main syok lagi dia
makan Chicken Grill with Aglio Olio Pasta di Eye's Steak Kilang Bateri
, kami pun apa lagi! Tak boleh jadi ni, kita pun kena cuba! Kami pun decide untuk makan berjemaah kat Eye's Steak, Warehouse @ Kilang Bateri, Johor Bahru. Semua bersetuju untuk dinner awal, sebelum pukul 6 petang kami dah ada kat sana.

Eye's Steak @ Warehouse, JB. JDT Blogger dari kiri:
Kak Seri
,
Ain
,
Kak Mia
, saya,
Huda
 &
Cik Tom

Restoran Eye's Steak ni berkonsepkan hipster, dibina daripada kabin kontena, ada ruang makan open space di depan restoran dan juga ruang makan beraircond kat dalam. Disebabkan kami ada 13 orang semuanya, kami pilih untuk duduk kat dalam aje, memang cukup-cukup ruang tu untuk kami dengan mencantumkan empat buah meja.

Kat sini, menu yang disediakan lebih kepada Italian food. Ada macam-macam jenis pasta sampai kitorang pun jenuh fikir nak makan yang mana satu. Nasib baik ada waitress yang rajin melayan kami dan recommend kan menu apa yang menjadi hot seller kat situ. Nak tahu apa yang kami makan? Tengok gambar kat bawah.

Menu @ Eye's Steak, Warehouse, JB

Meatball Pasta @ Eye's Steak, Warehouse, JB

Dari kiri atas, lawan arah jam: Mac & Cheese, Seafood Aglio Olio, Chicken Grill with Aglio Olio, Marinara Pasta & Beef Bolognese @ Eye's Steak, Warehouse, JB

Selain daripada pasta, ada juga menu grilled, makanan ringan-ringan macam wedges, eh nasi pun ada tau! Tapi kitorang tak order dua benda yang last tu. Untuk menu grilled, kitorang order macam Uyul order tu, Grilled Lamb Chop dan Sirloin Steak. Haa kauu, mana pernah hakak makan Sirloin Steak sebelum ni. Semalam la kali pertama saya makan benda ni. My comment? Hakak kau gigi tak berapa nak kuat lah nak menyiat steak tu! Kahhh!

Sirloin Steak @ Eye's Steak, Warehouse, JB

Tapi, tapi, tapi! Oi, sedap sungguh lah Grilled Lamb Chop with Aglio Olio Pasta tu! Walau lamb dia agak kering, tapi disebabkan ada sos lada hitam yang sangat sedap, perghhhh! Bergabung, meletup! Hahaha! Aglio Olio Pasta yang disertakan bersama menu ni pun lebih sedap berbanding Seafood Aglio Olio Pasta yang tak kurang sedapnya tu.

Grilled Lamb Chop with Aglio Olio Pasta @ Eye's Steak, Warehouse, JB

Fajitas Chicken @ Eye's Steak, Warehouse, JB

Untuk air pulak, pun ada macam-macam. Saya recommend sangat A&W Float dia sebab tak terlalu manis macam Jumbo Green Tea dia. Kak Mia dengan anaknya si Sofea tu pulak suka gila Chocolate Ice Blended dia. Saya pun tak sempat nak rasa. Hahaha!

Aneka minuman @ Eye's Steak, Warehouse, JB

Overall, ok lah. Boleh datang lagi dengan kawan-kawan dan keluarga sebab suasana restoran sangat santai untuk lepak-lepak. Kalau uols nak datang ke sini, sila lah waze Warehouse @ Kilang Bateri, JB ok?

View this post on Instagram

A post shared by Eye's Steak - JB (@eyessteak_jb)
 on
Sep 15, 2018 at 9:01pm PDT

Eye's Steak, Warehouse, JB

Lokasi:

No. 83, Jalan Tampoi

81200 Johor Bahru, Johor

Waktu perniagaan:

Setiap Hari

5:00 petang - 12:00 tengah malam

No. Telefon:

016-3212606

Instagram:

https://www.instagram.com/eyessteak_jb

Facebook:

https://www.facebook.com/eyessteakjb/


Promosi 'Eat All You Can' @ Qing Palace, Pulai Springs Resort

Assalamualaikum dan salam sejahtera.

Kalau semalam, saya kongsikan tentang
Cantonese Cuisine di Makan Kitchen, DoubleTree by Hilton, Johor Bahru
, malam ni saya nak share pula tentang promosi 'Eat All You Can' di Qing Palace Chinese Restaurant, Pulai Springs Resort, Pulai, Johor. Mungkin sekarang ni memang tengah musim chinese food agaknya ya?

Bermula 1 hingga 31 Oktober 2018, Pulai Springs Resort akan menawarkan hidangan 'Eat All You Can' pada harga promosi RM65 bagi dewasa, dan RM32.50 bagi kanak-kanak di Qing Palace Chinese Restaurant yang terletak di Pulai Pavilion. Promosi ini terpakai setiap hari untuk waktu makan tengahari dan makan malam.

Sampai sahaja di hadapan restoran, pengunjung pasti akan tertarik dengan konsep rekaan pintu gerbang dan rekaan dalaman restoran yang menerapkan kemegahan dewan makan diraja zaman dahulu kala. Dekorasi restoran ini diinspirasikan daripada dinasti Qing, dilengkapi dengan perabot antik, lukisan-lukisan lama, ukiran dan tanglung sutera.

The food is served according to Muslim requirements @ Qing Palace, Pulai Springs Resort, Pulai

Qing Palace Chinese Restaurant terkenal dengan menu makanan Szechuan. Melalui promosi ini, pengunjung boleh memilih menu lebih daripada 80 jenis hidangan signature, termasuk Szechuan Hot & Sour Soup, Camphor Tea Smoked Duck, General T'zo Chicken, Oatmeal Prawn, Wasabi Prawn, Peking Duck, Oni/Yam Pudding dan banyak lagi. Hidangan disertakan bersama Chinese Tea dan nasi putih.

Jom tengok antara menu yang boleh uols pilih kalau bercadang untuk makan di sini bersama keluarga dan kawan-kawan!

Szechuan Hot & Sour Soup @ Qing Palace, Pulai Springs Resort, Pulai. Pic:
Kak Mia

Indonesian Style Curry Fish @ Qing Palace, Pulai Springs Resort, Pulai

Champor Tea Smoked Duck @ Qing Palace, Pulai Springs Resort, Pulai

General T'Zo Chicken @ Qing Palace, Pulai Springs Resort, Pulai

Wasabi Prawn, Butter Prawn and Cuttlefish with Chef's Special Sauce @ Qing Palace, Pulai Springs Resort, Pulai

Fried Rice with Salted Fish @ Qing Palace, Pulai Springs Resort, Pulai

Broccoli with Black Mushroom @ Qing Palace, Pulai Springs Resort, Pulai

Honeydew with Sago and Mango Pudding @ Qing Palace, Pulai Springs Resort, Pulai

Ikan siakap dimasak kari cara Indonesia tu memang terbaik! Pertama kali saya makan menu ikan siakap masak macam ni. Biasanya kan ikan siakap akan dimasak tiga rasa, masam manis atau stim. Tak sangka, masak kari pun sedap juga. Cicah pulak roti mantou dengan kuah dia, perghh! Rasa nak mintak roti lagi. Hahaha!

Ok, kalau uols nak try promosi yang berbaloi-baloi ni, jemput datang ke Qing Palace Chinese Restaurant kat Pulai Springs Resort, ya!

'Eat All You Can' Promotion

Adult:
RM65.00
 per person

Child:
RM32.50
 per person (3 - 11 years)

(Price inclusive of 6% service tax)

Terms and conditions:

Promotion available for Lunch (12 pm - 2.30 pm) and Dinner (6.30 pm - 10.30 pm)

Minimum 4 persons required

Not applicable with other discounts and promotions

Other terms and conditions apply

Suka dengan ingatan ni, jangan membazir makanan, ok?

Qing Palace Chinese Restaurant

Pulai Springs Resort

20km, Jalan Pontian Lama, 81110 Pulai, Johor, Malaysia.

Website:

www.pulaisprings.com

Facebook:

https://www.facebook.com/PulaiSprings

Instagram:

https://www.instagram.com/pulaispringsresortjb

Tel:

+607 521 2121

Fax:

+607 521 1818

Email:

enquiry@pulaisprings.com


Relaunch Oasis Restaurant, Thistle Johor Bahru

Assalamualaikum and salam sejahtera.

Oasis Restaurant @ Thistle, JB

Oasis Restaurant first opened on 1st July 2009 from strength to strength since that first evening of service. It is an Italian restaurant located at Thistle Johor Bahru. This year, further investment has been made in the restaurant with a new look and feel brand, new social websites and new menu. Now, Oasis comes with 54 Italian creations that fuse the mouth-watering taste of food with the exciting new flavors which known as the first one in town.

Oasis Restaurant @ Thistle, JB

Oasis has 18 sauces, 15 types of pasta and 10 types of pizza. For this September, they have 3 signature dishes which are Trio Pasta, Nusantara Pizza and Dome Pizza. Trio Pasta is Fettucine pasta comes in three different colours which are pink, blue and green. These colours are natural colours extracted from rosa altissimo flower, blue peas flower which is usually used for Nasi Kerabu and green spinach. I have tasted these Trio Pastas with three different sauces, which are bolognese, carbonara and aglio olio. I love the bolognese and aglio olio sauces more than carbonara.

Trio Pasta with three different colours @ Oasis Restaurant, Thistle JB

Furthermore, they have Nusantara Pizza which is topped with sambal ikan bilis and minced chicken rendang. It tasted like you eat nasi lemak but in a shape of pizza or should I just call it "Pizza Nasi Lemak?" Haha. I really love this pizza! Its thin crust goes well with the toppings. Another signature pizza is the Dome Pizza which looks like a pie and filled with braised lamb meat and vegetable. The pizza is based with pizza bread, layered with its lamb stew filling and topped with pastry puff. It tasted very nice and I love it too!

Nusantara Pizza @ Oasis Restaurant, Thistle JB

Dome Pizza @ Oasis Restaurant, Thistle JB

All the menu are prepared with olive oil and fresh herb oils for a healthy lifestyle. Besides that, vegetarians also can visit their outlet as they have some interesting menus for them such as Fruit Pizza, Mushroom Risotto, Trio Pasta Oasis Rigatoni Ratatouille and more.

Pasta Peanut Sauce @ Oasis Restaurant, Thistle JB

The restaurant is open from Tuesday till Sunday from 6 pm until 10.30 pm and close on Monday. With their latest investment in their business, they are making a strong commitment to serve the locals with affordable price. Their signature dishes start from RM18 nett. They value the relationship with locals as they are their guests and primary target market.

Chef Hapis showed us how to bake the seafood pasta @ Oasis Restaurant, Thistle JB

They have Sous Chef and Chef De Partie, Chef Raja Hapis and Che Hisham respectively with 3 comice. Their chefs and friendly staffs are the backbones of the restaurant. As an introduction, they have promotions until 30 September 2019.

Facebook:

https://www.facebook.com/OasisRestaurantJb/

Instagram:

https://www.instagram.com/oasis_restaurantjb/


Resepi Daging Bakar Cicah Air Asam

Assalamualaikum dan salam sejahtera.

Uols dinner apa tadi?

Petang tadi saya bakar baki daging korban hari tu. Teringin pula nak makan daging bakar cicah air asam. Tapi nak daging yang rasa ala Thai, orang kata femes kat Danok tu. Saya pun terus lah google "resepi daging bakar danok". Memang ramai yang share resepinya. Saya pilih yang dekat atas sekali dalam carian google.

Daging Bakar & Sos Pencicah Ala Dannok Thai dari website RASA
.

Saya tengok bahan-bahan, ada yang ada kat rumah ni. Ada yang tak ada. Ah, buat aje lah ikut mana yang ada. Tak Danok sangat lah kan. Itu pun saya perap kejap aje sebab dah lewat petang sangat. Saya agak sibuk siapkan tempahan brownies dari sebelum Asar lagi. Ikutkan, nak pesan kat housemate, beli makanan kat pasar malam aje. Tapi, bila fikir kita da janji nak buat daging bakar, teruskan aje lahhh. Sekejap pun sekejap lah. Kalau lagi lama perap, mesti lagi sedap kan?

Ok, jom tengok resepi!

Daging Bakar Cicah Air Asam

Bahan-bahan daging bakar:

2 keping daging batang pinang/strip loin/sirloin/rib eye (sebesar tapak tangan lelaki dewasa dan setebal 2cm)*

2 sudu besar sos tiram*

2 sudu besar kicap cair*

1 ulas bawang putih- tumbuk halus*

1 batang serai- dihiris nipis & ditumbuk halus*

1 sudu kecil lada sulah*

2 sudu besar gula perang*

3 sudu besar susu cair*

1 sudu kecil serbuk cili *

Sedikit serbuk perasa*

Sedikit minyak masak

1 ketul arang size kecil

Aluminium foil

Saya tak sure la bahagian daging saya tu bahagian yang mana. Lantak pi lah. Dah lapar ni. Hahaha. Susu cair, serbuk cili, serbuk perasa saya tak letak pun. Saya gantikan serbuk cili dengan serbuk paprika, sebab tu je yang ade kat rumah. Kalo letak oregano kang dah tak Thai dah, jadi Itali pulak ha. Bahagian smoking the meat pun saya tak buat sebab arang takde. Kalau pakai arang tu, mesti rasa smoky-smoky gitu kan, macam kena salai. Lain kali boleh buat gitu.

Daging yang dah siap dibakar, masih juicy dan tidak terlalu kering

Jom tengok cane nak bakar lak!

Cara-cara membakar daging:

Perap daging selama 3-4 jam bersama semua bahan-bahan yang bertanda *.

Simpan daging yang diperap dalam peti sejuk terlebih dahulu (jangan letak bahagian yang beku).

Selepas 3 jam, barakan arang, sambil-sambil itu boleh mula bakar daging atas pan. Saya guna kuali ajaib. Letakkan sedikit minyak dulu dipermukaan kuali. Bakar selama 10 minit sahaja (5 minit setiap bahagian permukaan). Tidak boleh terlebih masak dan gunakan api sederhana besar. Sebab kalau terlebih masak daging akan kering & agak liat. Kalau uols suka
medium well
 cukup setakat 7-8 minit sahaja masa membakar daging tadi.

Setelah daging masak, tutup api.

Untuk yang nak rasa daging tu smoky-smoky, ambil arang yang telah berbara tadi dan letakkan di atas sekeping aluminium foil. Titiskan beberapa titis minyak masak atas arang, ini akan menyebabkan arang mengeluarkan asap yang banyak dan letakkan arang dalam pan daging tadi.

Tutup pan cepat-cepat dengan penutup yang rapat. Proses ini untuk mendapatkan rasa daging seperti dibakar dengan arang dan yang pasti ianya sememangnya menyedapkan lagi rasa daging bakar tu nanti. Biarkan asap menyelimuti daging selama 1-2 minit sahaja ye.

Kemudian boleh angkat daging untuk dipotong & dihidangkan bersama sos pencicah.

Air asam untuk dicicah daging, makan dengan nasi panas-panas..fuhhh!

Untuk resepi air asam pulak, saya belasah aje ikut air asam utagha yang family in law biasa buat.

Bahan-bahan air asam:

1 biji tomato dihiris

1 biji bawang besar dihiris

7 tangkai cili padi

sedikit belacan - dibakar dahulu

sedikit perahan air limau nipis

1 sudu besar asam jawa - dibancuh dengan 1/2 cawan air masak

garam dan gula secukup rasa

Cara membuat air asam:

Tumbuk cili padi bersama belacan yang dah dibakar sekejap hingga lumat.

Gaulkan dengan bahan-bahan yang lain. Jika terlalu pekat, tambahkan sedikit air masak.

Perasakan garam dan gula. Jika ok, boleh lah dihidangkan bersama daging bakar tadi.

Makan dengan nasi panas-panas, alhamdulillah. Lupa diet sekejap. Hahaha!


Resepi Salted Caramel 5 Bahan, Sedap dan Mudah!

Assalamualaikum dan salam sejahtera.

Salted Caramel sebagai topping brownies

Sepanjang saya berniaga brownies di Skudai, kebanyakan pelanggan saya sangat menggemari topping salted caramel. Saya dan housemates pun semua sukakan topping yang ini berbanding chocolate drizzle dan nutella. Hari ni saya nak kongsikan resepi salted caramel yang saya gunakan sebagai topping brownies. Haaa, meh belajar!

Untuk buat salted caramel, saya gunakan resepi omputih dari
Sweetest Menu
. Sebelum-sebelumnya, saya ada juga try resepi yang lain tapi kurang memuaskan hati saya. Hinggalah akhirnya saya try yang Jessica Holmes ni share, baru lah saya puas hati dan guna resepinya sampai sekarang.

Fudgy Brownies with Salted Caramel

Salted caramel versi Jessica ni kena simpan dalam peti ais dan tahan fresh hingga dua minggu. Bila nak guna, keluarkan sejam dua lebih awal sebelum nak deco atas kek atau brownies. Lagi 10 minit nak pakai, rendamkan jar salted caramel dalam air panas yang bercampur sedikit air suhu bilik untuk cairkan salted caramel yang membeku dalam peti ais. Baru lah senang nak cedok dan masukkan dalam piping bag. Nak picit atas brownies pun jadi mudah. Kalau tak rendam, alamatnya sampai malam lerr nko memicit piping bag tu. Hahaha.

Ok jom tengok resepinya!

Saiz:
 1 jar Salted Caramel

Resepi:

Jessica Holmes

Tempoh Penyediaan:
 20 minit

Tempoh Memasak:
 15 minit

Bahan-bahan:

300 gram (1 + 1/2 cawan) gula kastor

120 ml (1/2 cawan) air

60 gram (1/4 cawan) unsalted butter, suhu bilik

120 ml (1/2 cawan) thickened or heavy cream, suhu bilik

1 sudu teh garam laut

Hias salted caramel atas kek pun cantik dan menyedapkan

Cara-cara membuatnya:

Masak gula bersama air dalam periuk dengan api sederhana. Biarkan gula mencair dan mendidih hingga bertukar kepada warna perang. Ini akan mengambil masa yang lama, jadi bersabarlah ya.

Tunggu tepi periuk sehingga gula bertukar warna coklat sedikit gelap. Tapi awas, jangan sampai hangus! Kalau hangus, rugi oi 300 gram gula! Boleh buat 2 biji brownies! Hahaha.

Bila gula da perang, masukkan butter guna whisk, kacau sampai rata. Berhati-hati kalau guna periuk yang kecil, sebab gula akan jadi berbuih dan naik ke atas.

Alih periuk dari api. Dengan berhati-hati, masukkan cream sedikit demi sedikit sambil menggaul dengan whisk. Awas dengan wap panas ya. Saya suggest gunakan glove untuk lindungi tangan uols.

Bila da bergaul habis, letak semula atas api tadi. Biar dalam 30 saat, kemudian masukkan garam dan gaul rata dengan whisk. Tutup api dan alihkan periuk.

Biarkan sejuk dalam 15 - 20 minit sebelum pindahkan ke dalam jar.

Unsalted butter - guna yang pure creamery butter

Masak gula bersama air hingga gula bertukar warna perang

Guna api sederhana je tau

Nak warna salted caramel cantik, tunggu sampai gula bertukar perang gelap camni baru masukkan butter

Thickened/Heavy/Whipping cream 1 cawan untuk 1 jar salted caramel

1 sudu teh garam laut - saya pakai aje garam laut campur garam batu pink

Sejukkan bawah kipas sebelum masukkan dalam jar

Tips:

Pastikan butter dan cream yang uols nak guna tu pada suhu bilik. Kalau tak, nanti uols punya salted caramel tu akan jadi hangit pahit.

Jangan gaul gula dan air yang sedang mendidih, sebab ini akan menyebabkan gula jadi ketulan kat tepi-tepi periuk (crystallize). Kadang-kadang, tak gaul pun tetap akan ada gula yang berketul kat tepi periuk.

Kalau salted caramel uols ada ketulan gula, tapis je sebelum masukkan ke dalam jar. Biasanya, saya tak tapis pun. Memang jenuh kalau tengah picit atas brownies, ade ketulan gula menyekat lubang piping bag.

Salted caramel yang ini boleh disimpan dalam peti ais hingga dua minggu. Untuk guna, just panaskan dalam microwave sampai jadi cair semula atau rendam jar dalam air panas.

Extra Salted Caramel on top of Walnut Brownies

Haa, mesti gembira kan saya dah share resepi salted caramel yang super sedap ni. Tekstur dia memang sangat creamy disebabkan pakai thickened or heavy cream. Kalau nak guna whipping cream pun boleh. Rasa dia tetap sama.

Selamat mencuba!


Review Filem: PASKAL The Movie

Assalamualaikum dan salam sejahtera.

Akhirnya saya mencemar duli menulis review filem setelah sekian lama tidak berbuat sedemikian. Mak ai ayat. Macam tengah tulis sastera. Hahaha. Bukan ape, ni pertama kali saya tengok filem Malaysia yang saya rasa nak tengok lagi berkali-kali sebab tak boleh nak move on.

Siapa dah tengok PASKAL The Movie?

Mendengar namanya saja, tak memungkinkan seorang Sunah untuk menengoknya di panggung wayang. Apa benda PASKAL? Pelik nama, cerita Melayu pulak tu. Tapi seorang Sunah tak puas hati sebab ramai yang dah review filem ni sebelum officially released. Ada tayangan awal yang dibuat selama tiga hari sebelum tarikh tayangan rasmi pada 27 September 2018. Semua yang review kata best, maka seorang Sunah pun belek trailer.

Oh, macam best. Teringin pulak nak tengok sebab boleh rasa lain dari filem Melayu yang biasa. Maka semalam lepas habis run, saya ajak Ibah tengok PASKAL. Terus beli tiket secara online dari wbsite MBO Cinemas masa on the way nak balik rumah dari KPJ Johor. Ambil sesi pukul 11.40 pagi terus.

Sinopsis PASKAL The Movie

Pic:
Rojak Daily

Filem aksi arahan Adrian Teh ini mengisahkan tentang sepasukan anggota unit elit Pasukan Khas Laut atau PASKAL, yang dalam misi merampas kembali kapal dagang MV Bunga Laurel daripada lanun Somalia di Teluk Aden pada tahun 2011.

Nah itu sinopsis seringkas boleh yang GSC Movies bagi kat trailer youtube. Hahaha!

PASKAL dilahirkan daripada pelatih-pelatih hebat yang berjaya melalui latihan ketenteraan khas di bawah Leftenan Komander Maznan (Nam Ron). Antara anggotanya yang hebat tersebut adalah Leftenan Komander Arman @ Jerung (Hairul Azreen), Gagak (Gambit), Ustat (Taufiq Hanafi), Yan (Hafizul Kamal), Jep (Ammar Alfian), Misi (Theeban G) dan Joshua (Henley Hii).

Anggota PASKAL beraksi. Pic:
Rojak Daily

PASKAL bukan semata-mata sebuah pasukan, tetapi adalah keluarga dan sahabat yang terbaik bagi anggotanya. Latihan yang dilalui sebelum mereka menjadi anggota PASKAL secara rasmi, telah menyimpulkan satu ikatan kumpulan yang sangat erat, menunjukkan betapa signifikannya team building bagi sebuah organisasi yang mahu berjaya. Ini terbukti dalam babak-babak sepanjang filem, antaranya babak di kedai emas, di Angola, serta babak antara Arman dan Lily.

Walau bagaimanapun, tiada ikatan kekeluargaan atau persahabatan yang tak diuji. Beberapa babak utama dan sampingan dalam filem ni mendedahkan kepada penonton mengenai pergolakan dalaman dalam diri Arman serta pergolakan dalam PASKAL sendiri. Ada beberapa babak yang membuatkan saya mengalirkan air mata, terutama bila Maznan bertanya soalan cliche kem-kem motivasi, "kenapa korang ada kat sini? Kenapa korang nak sangat sertai PASKAL? Kenapa korang sanggup didera macam ni? Kenapa??"

Uols nampak kan dalam trailer tu jawapan Arman. Huhuhu.

Persoalan Arman tu jugak lah yang buat ibu dia tak berapa merestui penglibatan Arman dalam PASKAL. Mungkin ibu dia takut anaknya pun jadi macam ayah dia. Nampak kat sini betapa besarnya pengorbanan anggota PASKAL dan ahli keluarga mereka, ada yang faham tanggungjawab anggota tentera ni, tak kurang juga yang tak faham sampai ke sudah kenapa PASKAL ni sanggup bertarung nyawa demi keselamatan negara.

Kalau uols nak tahu sama ada persoalan Arman tu terjawab atau tak, dan sama ada ibu Arman akan memahami kerjanya sebagai PASKAL, uols kena la pergi tengok sendiri movie ni ya!

Apa yang menarik tentang PASKAL The Movie?

Senjata canggih milik PASKAL. Pic:
Rojak Daily

Uols pasti akan kagum dengan cgi dan sinematografi filem ni. Intro filem pun dah canggih beb. Rasa macam tengok filem fiksyen dari negara barat. Dan sepanjang cerita, memang rasa macam tengok cerita omputih oi! Segala teknologi dan aset ketenteraan yang dimiliki oleh PASKAL dipertontonkan dalam filem ni termasuklah kapal selam negara yang pernah di'politik'kan kewujudannya suatu ketika dulu. Paling wow bila tengok ada teknologi yang boleh tembus dinding nak tengok isi dalam bilik tu ada apa. Perghhh!

Oh, part PASKAL masuk pelantar minyak yang ditawan musuh, secara senyap-senyap tak keluarkan bunyi tu sangat-sangat mendebarkan!

Banyak benda yang kita tak tahu tentang tentera, akan kita dapat dari filem ni. Beb, serius saya tak pernah tahu kewujudan pasukan elit PASKAL ni. Dari filem ni barulah saya tahu ada pasukan hebat macam ni kat Malaysia. Rasa nak nangis aje masa tengah taip ni sebab terharu. Filem ni dikatakan menelan kos sehingga 10 juta ringgit, dengan penggambaran dilakukan di Perak, Selangor, Sabah dan Turki. Tak hairanlah kalau filemnya pun nampak berkualiti tinggi dan setaraf dengan filem antarabangsa.

Overall, saya sangat sukakan filem ni. Walaupun ada lah jugak sikit part yang spoil kat sesetengah babak, dan dialog yang kaku dari tentera sebenar, tapi masih boleh diterima dan diperbaiki untuk masa akan datang. Serius langsung tak boring dari awal sampai habis! Saya bagi 4/5 bintang!

Nak terkencing, pergi toilet pun tahan oi! Hahaha!


Sekilas Ku Teringat

Assalamualaikum dan salam sejahtera.

Hari ni masa delivery Happy Box Selera Sakura, tetiba je teringat zaman masuk UTM 1st year dulu. Zaman budak hingusan setahun jagung orang kata. Macam mana boleh teringat tu, sebab masa delivery tadi, lalu GoodHope Hotel, Skudai.

GoodHope Hotel, Skudai. Pic:
Komuniti Blogger Johor Bahru

Tahun 2006 yang lalu, saya datang ke Johor berdua dengan bapak je. Keluarga kitorang bukan golongan yang berada, datang pulak jauh dari Sarawak. Banyak kosnya kalau nak datang beramai-ramai. Jadi, anak perempuan sulung dalam keluarga ni hanya ditemani bapak saje. Kitorang stay kat GoodHope Hotel tu lah. Masa tu kan mana reti sangat nak bandingkan harga hotel dengan Trivago! Trivago pun belum ada lagi. Hahaha. Mana yang ada dalam senarai hotel sekitar UTM dalam buku manual mahasiswa baru tu je lah saya call satu per satu. Sampai lah akhirnya dapat bilik kat GoodHope Hotel. Hihihi.

Saya ingat lagi lepas pendaftaran kolej tu, saya dapat bilik berdua dengan Farzana kat Kolej Tuanku Canselor. Datang jauh dari Sarawak, memang tak lah nak bawak baldi dan bantal naik kapal terbang kan. Hahaha. Semua benda perkakas bilik ni saya beli kat gerai khas yang dibuka sempena mahasiswa baru masuk. Alhamdulillah, bijak diorang ni berniaga. Mahasiswa macam saya yang datang dari jauh memang sangat perlukan gerai ni. Kat sinilah saya beli tikar, baldi, penyapu, hanger, bantal, dan macam-macam lagi.

Bila da lebih sepuluh tahun berlalu, rasa sebak pulak teringat balik semua ni. Memang banyak sangat yang orang tua kita berhabis untuk kita belajar sampai ke menara gading. Terbayang wajah mamak bapak yang dah semakin berusia. Terimbau kembali saat-saat diorang datang temankan kita masa pendaftaran mahasiswa baru dan kalau yang sambung pengajian ke peringkat lebih jauh, terkenang diorang datang masa kita sambut konvokesyen entah ke berapa kali.

Beb, kalau kau tengah buat PhD atau Master sekarang, dan kau rasa susah sangat perjalanan kau tu, kau rasa tak yakin kau dapat habiskan, kau rasa macam banyak sangat benda yang menghalang, sampai kau hampir-hampir nak putus asa dan nak quit, kau ingat la balik wajah orang tua kau. Ingat la balik, tolong lah.

Benda ni supervisor saya selalu pesan. Tu je cara terakhir untuk kita-kita yang tengah struggle ni, supaya dapat kekuatan untuk terus melangkah.

May Allah ease our journey.


Suami, Hati-hati Dengan Li'an!

Assalamualaikum dan salam sejahtera.

"Dan orang-orang yang menuduh isterinya berzina, sedang mereka tidak ada saksi-saksi (yang mengesahkan tuduhannya itu) hanya dirinya sendiri, maka persaksian (sah pada syarak) bagi seseorang yang menuduh itu hendaklah ia bersumpah dengan nama Allah empat kali, bahawa sesungguhnya ia dari orang-orang yang benar."
 [an-Nur: 6]

Pic:
Peguam Syarie

Dalam Islam, perhubungan seorang lelaki dan wanita bukan mahram menjadi halal melalui ikatan perkahwinan yang sah. Dengan perkahwinan, rumahtangga yang dibina diharap dapat disemai dengan kasih sayang dan keharmonian antara anggotanya. Kehangatan dan ketenangan yang diharapkan dapat diperoleh dari hubungan suami isteri dapat dilihat dalam ayat 187 Surah al-Baqarah di dalam Al-Qur'an yang menyamakan isteri sebagai pakaian untuk suami, dan sebaliknya.

Namun, tak semua perkahwinan tu membahagiakan hingga ke akhir hayat. Panas tak selalunya sampai ke petang, kadang-kadang ada hari yang hujan di tengahari. Macam tu jugak halnya dengan perkahwinan. Ada rumahtangga yang harmoni sampai ke anak cucu, ada rumahtangga yang berantakan hingga akhirnya memaksa suami isteri ke arah perceraian. Salah satu daripada punca yang boleh menyebabkan rumahtangga bercerai-berai adalah li'an.

Apa itu li'an?

Kalau ada yang belum tahu, li'an dari segi bahasa bermaksud berjauhan, dipetik dari perkataan "laknat Allah" - Allah melaknatkan atau menjauhkannya. Dinamakan li'an sebab suami isteri tu tak dapat rahmat Allah atau sebab kedua-duanya tak boleh hidup bersama-sama lagi buat selama-lamanya.

Dari segi syarak, li'an bermaksud satu sumpah dengan ungkapan tertentu yang diucapkan oleh suami bahawa isterinya telah berzina tanpa dapat menghadirkan empat orang saksi atau dia menolak bayi yang lahir dari isterinya sebagai anak kandungnya dan kemudian isteri pulak turut bersumpah bahawa tuduhan suaminya tidak benar.

Kata-kata sumpah ni dinamakan li'an sebab suami atau isteri menyebut: "Allah melaknat ke atasnya sekiranya dia berbohong." [Buku Ajarkan Wanitamu Surah Al-Nur - Nafisah Tahir & Kamal Ashaari]

Macam mana boleh jadi li'an?

Dalam Islam, sesiapa yang menuduh seorang perempuan berzina (qazaf), hendaklah dia membawa empat orang saksi untuk membuktikan tuduhannya. Yang dimaksudkan dengan saksi kat sini adalah saksi yang boleh melihat dengan mata kepala diorang sendiri waktu berlakunya peristiwa zina tu. Kalau kita fahami hukum qazaf ni betul-betul, kita akan nampak bahawa Islam agama yang cukup teliti dalam menjatuhkan sesuatu hukuman, apatah lagi hukuman yang melibatkan sebat ataupun rejam sampai mati bagi mereka yang berzina.

But, dalam ayat keenam surah an-Nur kat atas sekali tadi, ada pengecualian dalam kes tuduhan zina kalau tuduhan tu adalah daripada seorang suami ke atas isterinya sendiri. Biasanya seorang suami tak akan menuduh isterinya melainkan dia benar-benar jujur dalam perkara tu. Seorang suami yang bertanggungjawab, tentulah sangat berhati-hati dalam hal macam ni. Sekali tersebar berita keji dalam rumahtangga pasti akan menjatuhkan martabat, kemuliaan dan kehormatan anak-anaknya. Sebabnya,
sumpah li'an yang berkait dengan nasab anak

akan memberi kesan pada masa depan anak-anak. Disebabkan benda ni lah syariat menentukan hukuman yang khusus untuk kes macam ni.

Apa kesan li'an?

Suami dan isteri yang melafazkan sumpah li'an,
TIDAK BOLEH LAGI BERSAMA SEMULA UNTUK SELAMA-LAMANYA
. Tak boleh kahwin semula langsung. Anak yang dikaitkan dengan sumpah li'an pulak, tak ada ikatan apa-apa lagi dengan suami yang melafazkan li'an. Oleh sebab tu, berhati-hatilah sebelum uols memutuskan untuk melafazkan sumpah li'an ni.

Kalau uols ada kemusykilan dan perlukan khidmat nasihat mengenai li'an atau apa-apa perkara dari pengurusan hal-hal berkaitan fasakh, talak, hak penjagaan anak, harta sepencarian dan lain-lain, boleh lah rujuk kepada
Peguam Syarie Faiz Adnan Associates
. Insya'Allah diorang sedia membantu.

Faiz Adnan & Associates,

No 10-3 Tingkat 3, Jalan Bangsar Utama 1, Bangsar Utama,

59000 Bangsar,

Kuala Lumpur.

WEBSITE:

https://peguamsyariefas.com.my


Tips Untuk Dapatkan Brownies Kedut Yang Cantik

Assalamualaikum dan salam sejahtera.

Dua hari lepas, saya ada share tentang
topping Salted Caramel
 untuk brownies dan kek. Hari ni saya nak share tips pulak untuk dapatkan brownies yang berkedut.

Ada satu musim dia, brownies kedut ni sangat popular dan semua orang nak cuba buat. Saya sendiri tak terkecuali. Macam-macam resepi yang saya try. Akhirnya, ada satu
resepi dari Facebook
 yang memuaskan hati.

Brownies Kedut @
Selera Sakura

Untuk mana-mana resepi pun, tetap ada tips and tricks dia. Kadang-kadang, kita buat kali pertama, tak menjadi. Buat kali kelima baru menjadi. Kadang-kadang, ada resepi yang kita buat kali pertama, dah menjadi. Tiba-tiba kali kelapan, tak menjadi pulak kedutnya hoi! Dah kenapa???

Ini saya kongsikan dari pengalaman saya ya. Mungkin dari pengalaman uols ada yang boleh ditambah, sila-silakan menambah di ruangan komen. Kalau ada yang tak betul dari pengalaman saya, mohon betulkan ya.

Brownies Kedut Johor Bahru @
Selera Sakura

1. Pastikan coklat yang hendak dicairkan (kalau guna coklat) tidak disimpan di dalam peti ais.

Kadang-kadang orang yang jarang baking, dia ingat coklat kena simpan dalam peti ais. Bila simpan dalam peti ais, dan dikeluarkan untuk dicairkan, coklat akan menghasilkan titisan air daripada proses kondensasi. Titisan air ni akan rosakkan tekstur brownies dan menyebabkan brownies tak nak berkedut.

2. Pastikan butter yang nak digunakan tidak beku.

Butter yang beku akan memberi suhu sejuk kepada coklat yang nak dicairkan bersama. Uols akan mengambil masa yang lama untuk mencairkan kedua-dua bahan ni dengan kaedah double boiler. Bahkan, hasil cairannya akan menjadi tidak licin dan ada ketulan-ketulan kecil yang tidak bersebati sepenuhnya. Biarkan butter lembut sedikit dan mudah untuk dipotong bila nak digunakan.

3. Pastikan semua bahan telah siap sedia ditimbang.

Ya, ini penting sangat kalau uols guna
resepi Hani Rosli kat Facebook
. Sebabnya, untuk dapatkan adunan brownies yang flowy bila dituang ke dalam loyang (yang juga dah siap dialas awal-awal), semua step tu kena dibuat dengan continuosly tanpa berhenti terlalu lama. Ini untuk memastikan suhu adunan terutamanya cairan coklat tak menyejuk ke suhu bilik. Masa tuang cairan coklat tu, biar suam-suam pun ok. Tak payah tunggu sejuk, nanti adunan dah tak flowy. Dan kalau gaulkan tepung tu, jangan lama sangat. Cukuplah sekadar bergaul rata semuanya.

Brownies Kedut Skudai @
Selera Sakura

4. Kemaskan baking paper pada dinding loyang.

Tolong ya, kalau nak brownies berbucu cantik dan bersisi lurus, kemaskan baking paper ke dinding loyang. Jangan kedekut guna sisa butter untuk melapik loyang sampai baking paper melekat sepenuhnya. Bila uols biarkan ruang udara antara baking paper dan dinding loyang, brownies akan ikut bentuk tu. Jadi berombak brownies uols nanti. Sakit mata oi.

5. Ikut resepi, jangan derhaka.

Melainkan uols nak yang kurang manis atau brownies tawar, memang tak akan dapat lah kedutnya. Sebab resepi yang dikongsi, sudah tentu dicuba banyak kali oleh pemberi resepi. Jangan kurangkan timbangan gula, sebab gula yang cukup ni lah yang hasilkan lapisan kedut cantik berkilau atas brownies. Tapi kalau memang nak brownies tawar, tak boleh nak buat apa.

6. Biar lambat, asalkan hasil terbaik.

Kalau jenis tak penyabar, mesti nak naikkan suhu oven sebab macam slow sangat aje suhu nak bakar brownies ni. Hahaha! Brownies adalah dessert yang dibakar perlahan pada suhu rendah. Slowly but steadily. Kalau suhu oven terlalu panas, memang tak akan dapat kedutnya. Dapat yang menggerutu dan berlubang-lubang, ada lah.

Brownies Kedut for birthday @
Selera Sakura

Haa, cukup 6 tu je tipsnya. Kadang-kadang, tanpa sebab yang diketahui pun boleh tak dapat juga kedut brownies tu. Jangan tak tau. Misteri sangat. Hahaha.

Kot-kot uols ada tambahan lain tak, yang saya lupa dan tak tahu?


Vignesa Kalidevan Won 'You vs Food' Competition at Oasis Restaurant, Thistle Johor Bahru

Assalamualaikum and salam sejahtera.

You vs Food @ Thistle, JB

You vs Food is a burger eating competition organized by Thistle Johor Bahru held on 31st August 2018. This competition is a promotional event which draws attention to their new Burger menu at Glass Restaurant. Their initial step to introduce this event is on Facebook and Instagram where they made a fun "What Is?" guessing contest. One of their followers, Mr. Vignesa Kalidevan won their D'Thistle Hi Tea for two for this contest. In conjunction with a long weekend holiday, this event not only attracting their Johoreans to join in fun-filled activities, kids also had a chance to participate in Do It Yourself burger and lucky draw contest.

Participants required to finish 6 small burgers in the first and second round @ Thistle, JB

Burger eating competition is known as their primary competition, which separated into 3 rounds. In the first and second round, participants were split into two different groups and competed by eating 6 small burgers. Two participants who finish faster were selected to the third round. In the third round, the two participants were required to finish 12-inch burgers. The first participant who finishes the burger was announced as the winner of the You vs Food competition. Again, Mr. Vignesa Kalidevan who won the guessing contest won the burger eating competition yesterday. He won a 2D1N stay at Thistle, Port Dickson while the 1st runner-up won RM100 Dine-in voucher at Oasis Restaurant.

Participants required to finish 6 small burgers in the first and second round @ Thistle, JB

Mr. Vignesa Kalidevan won You vs Food @ Thistle, JB

The 12-inch burger for final round @ Thistle, JB

The kids who won the DIY burger contest won a Complimentary High Tea Buffet for two at Glass Restaurant, while an RM50 Dine-in voucher at Oasis Restaurant is gifted as the consolation prizes. The lucky draw was separated into two categories, one for the participants, and another one for the media. The lucky winners won a Complimentary High Tea Buffet for two at Glass Restaurant.

Kids getting ready to DIY burger @ Thistle, JB

The participant fee for this competition was free and only 31 participants were allowed to participate as 31 is a significant number to celebrate Merdeka Day. As mentioned earlier, the burger is started to sell as one of the promotional items at Glass Restaurant. This promotion valid from 15th August 2018 onwards at only RM18 nett where it comes with six different types of homemade meat patty such as Fish, Chicken, Lamb, Beef, Rabbit, and Vege.


Wordless Wednesday: Lunch Tepi Sungai, SKM, UTM


Wordless Wednesday: Masak Lemak Cili Padi Daging Salai

Thanks Nada!


Wordless Wednesday: Semoga Ada Rezeki

Semoga ada rezeki seorang Sunah untuk ke Hokkaido, ameen!


Yumeyatai, Port Oden Terbaru di Johor Bahru

Assalamualaikum dan salam sejahtera.

Pergi mana je cuti panjang hujung minggu ni? Jalan-jalan makan angin atau jalan-jalan cari makan? Hihihi. Saya setakat hari ni, buat aktiviti yang kedua tu. Jalan-jalan cari makan aje dengan housemates.

Farewell Nani! (Depan, kanan)

Malam tadi, kami saja gi makan-makan a.k.a farewell dinner untuk Nani, cousin Nada yang praktikal tiga bulan kat JB. Esok dia dah nak balik ke Kota Tinggi, Isnin dah kat Batu Pahat, start masuk kelas. Beberapa hari sebelum tu ada rakan IG yang suggest satu tempat street food terbaru kat JB. Saya pun suggest la tempat tu kat housemates.

Yumeyatai. Maksudnya happines in a cart. Stall foodtruck yang berkonsepkan street food Jepun, mengetengahkan Oden dalam menu diorang. Kurangnya penjual yang memilih oden sebagai menu jualan di Johor Bahru, mencetuskan idea mereka untuk memulakan perniagaan ni. Kita biasa nampak oden ni dijual di Family Mart area Lembang Klang. Kat JB belum sampai lagi Family Mart tu. Kat AEON pun baru-baru ni aje baru ada diperkenalkan oden ni kat food court diorang.

Oden @ Yumeyatai, Johor Bahru

Oden ni lebih kurang macam steamboat aje, cuma ia dihadirkan bersama kuah. Kat Yumeyatai, kuah yang disediakan ada dua pilihan, sama ada kuah tomyam atau kuah miso. Kitorang ambil kuah tomyam aje. Housemate komen, kuahnya kurang umphhh sikit berbanding yang dekat Family Mart. Agak cair sedikit. Kalau kat Jepun, kuah miso ni diperbuat daripada ikan. Uols boleh try kalau ke sini ya. Untuk pilihan cucuk-cucuk pulak (saya tak tahu nak sebut apa benda ni), ada macam-macam jenis. Boleh tengok gambar kat bawah.

Pilih jangan tak pilih, kak! @ Yumeyatai, JB

Aneka pilihan menu oden dan grill @ Yumeyatai, JB

Menu pilihan kami @ Yumeyatai, JB

Selain daripada oden, uols boleh jugak request untuk grillkan saje pilihan cucuk-cucuk uols. Menariknya, ada daging itik dan kambing turut disediakan. Boleh tahan sedap juga daging itik panggang. Manis-manis dan ada sedikit rasa masin macam sosej. Kalau nak berat sikit, boleh tambah nasi. Bahkan, kat sini ada jugak Nasi Lemak dengan oden tau! Cuma malam tadi, nasi lemak tu takde. Tak dapat la nak merasa sedap ke idok oden makan dengan nasi lemak. Hahaha.

Aneka minuman tin dan kotak @ Yumeyatai, JB

Untuk pilihan air, diorang ade air tin dan air kotak aje. Ada banana milk didatangkan khas dari Korea jugak tau! Lain kali saya nak recommend kat diorang, import air kotak koko Van Houten sekali pleaseee. My febret tuuuu kalau ke Jepun. Rindu oi, kat sini tak pernah jumpa lagi. Huhuhu. Dari segi harga pulak, agak mahal untuk street food. Kalau nak datang makan lepak sekali-sekala dengan family or kawan-kawan, boleh lah.

Senarai menu @ Yumeyatai, JB

Yumeyatai ni terletak dalam satu laman yang sama dengan Petals & Bakes, Jalan Abdul Samad, Kampung Bharu, JB. Kalau uols nak ke sini, boleh waze Petals & Bakes aje atau terus aje waze alamat Yumeyatai.

Yumeyatai

(depan Petals & Bakes)

Lokasi:

63, Jalan Abdul Samad, Kampung Bahru, Johor Bahru

Waktu perniagaan:

Selasa - Khamis: 6 pm - 10.30 pm

Jumaat - Ahad: 6 pm - 12 am

Isnin TUTUP

Instagram:

https://www.instagram.com/yumeyatai


Bakpia dari Jogja

Assalamualaikum dan salam sejahtera.

Pernah makan bakpia? Atau orang cina panggil 'kue pia'. Bakpia ni antara makanan yang popular di Jogjakarta, dijadikan sebagai ole-ole. Masa saya ke Jogja tahun lepas, saya siap bawak balik bakpia ni. Saya ada kongsikan tentangnya di
SINI
 dan
SINI
. Kuih berinti yang kulitnya terdiri dari dua jenis, kulit lembap dan kulit kering. Rasanya memang sedap dengan inti yang tebal. Saya paling suka inti kacang hijau, yang dipanggil perisa Maju.

Bakpia Kacang Ijo @ Maju

Minggu lepas, jiran sebelah rumah saya ke Jogja melawat adiknya yang belajar kat sana. Dia siap tempah brownies lagi untuk jamu adiknya yang demam dah dua minggu. Sebelum pergi, dia tanya kami dalam group whatsapp, sama ada nak kirim apa-apa dari Jogja sebab begnya kosong bila balik ke Malaysia nanti. Saya pun apa lagi, terus kirim Bakpia Pathok 25 perisa Maju dan Keju. Harganya Rp.45.000 sekotak, ada 15 pcs kat dalam tu. Tak sampai RM15.

Hari Khamis lepas, jiran tu whatsapp bagitahu dia ada datang ke rumah hantar bakpia. Masa tu takde sape kat rumah, Ibah pun mungkin kat atas masa dia datang dan tak dengar kalau dia panggil. Atau mungkin Ibah belum balik. Jadi dia gantung aje kat grill pintu. Bila balik rumah malam tu, saya la orang paling gembira tengok kotak bakpia kat ruang tamu. Wehuuu!

Bakpia Pathok 25

Apa lagi, terus jamah sebiji. Ya Allah, sedapnyaaa. Sama macam tahun lepas, tak berubah rasa dia. Kalau uols nak tahu, bakpia perisa Maju ni macam kuih kasturi tu rasanya. Kan isi dia kacang hijau. Saya memang penggemar kuih kasturi, sebab tu agaknya saya suka sangat perisa bakpia yang ni. Untuk perisa Keju pulak, kulitnya kering dan sedikit rapuh. Saya pun ingat ingat lupa, sama ada memang kulit untuk perisa Keju macam tu aje ke atau ada yang kulit lembap.

Bakpia Maju dan Keju

Beza antara kering dan lembap ni, yang kering boleh tahan sehingga 10 hari. Manakala bagi bakpia berkulit lembap, ia boleh tahan sehingga 4 hari. Kalau uols beli bakpia tu masa panas-panas, pastikan kotaknya tak ditutup rapat untuk elakkan wap panas terkurung dalam kotak bakpia. Nanti lagi cepat rosak kuihnya. Tapi kotak dia memang ada lubang, rasanya kalau tutup pun tak apa. Cuma lambat la wap panas tu nak keluar.

Tanda halal pada kotak Bakpia Pathok 25

Bagi yang musykil nak cari bakpia yang halal lagi baik, jangan risau sebab kat Bakpia Pathok 25 ni, insya'Allah bakpianya halal dan diperakui oleh Majlis Ulama Indonesia. Kalau ke Jogja, jangan lupa cari kedai ni dekat Malioboro, ya!

Terima kasih Aisyah!


Berkunjung ke Mersing International Fly Fest 2018 |
 Hari Jumaat yang lepas, saya, Ibah dan Kak Ila ke Mersing. Perancangan nak ke Mersing ni dah dibuat beberapa minggu lebih awal. Mulanya kak Ila bertujuan nak bawak student praktikal dia ke sana. Dia ajaklah kami juga. Tapi last minute, student dia tak dapat join atas hal tertentu. Jadinya, kami bertiga aje lah yang jalan-jalan ke Mersing tu.

Beberapa hari sebelum ke sana, Ibah ada tag kat FB. Rupa-rupanya tarikh yang kami nak pergi tu serentak dengan Mersing International Fly Fest 2018. Pesta layang-layang lah dalam bahasa kita. Maka, kami pun menanam hajat untuk singgah ke pesta tu tengok apa aktiviti yang ada. Belek IG @visitjohor pun macam meriah aje ada gerai-gerai jualan sekali.

Kami sampai dalam lepas Asar. Check in dulu kat Chalet Air Papan sebelum ke Pantai Bandar Mersing. Dari Air Papan nak ke sana dalam 15 - 20 minit bergantung kepada trafik. Kitorang guna waze aje. Main redah uols. Masa sampai tempat kejadian tu, kereta banyak juga dah parking tepi-tepi jalan. Tawakkal aje lah kitorang nak cari parking. Alhamdulillah boleh menyelit kat satu kawasan lapang.

Pengunjung datang dari jauh dan dekat @ MIFF 2018

Kitorang terus menapak ke khemah-khemah gerai. Tembus ke belakang, kawasan pantai berpasir putih. Eh, manaaa layang-layang? Takde punnn. Ibah dah sedih. Kitorang jalan aje sampai ke kawasan mahkota, nampak la orang main layang-layang sikit-sikit. Cuma pamerannya da tak ada petang-petang camtu.

Ada lah layang-layang sikit-sikit sebagai latar belakang @ MIFF 2018

Penggerai kata, pagi sampai tengahari diorang pasang layang-layangnya. Waktu Zohor berhenti kejap, then sambung balik sampai Asar. Owh, agaknya time kitorang datang petang tu, diorang da bukak dah yang pamerannya. Melepass.

Gerai layang-layang lah paling popular @ MIFF 2018

Takpe. Esok kita pergi lagi. Sekarang, kita jalan-jalan kat gerai dulu. Macam-macam gerai jualan yang ada kat sini. Paling kitorang tak sangka, ehhhh ada Thai food oi! Tapi kitorang berlegar-legar je kat situ. Ibah & Kak Ila macam tak berminat aje nak makan situ. Kak Ila pun beli air aje untuk hilangkan dahaga. Jenguk jugak periuk tomyam, tapi macam tak berminat pulak. Hujung-hujung, makan keropok lekor aje kat gerai lain.

Thai Street Food @ MIFF 2018

Gerai buah-buahan @ MIFF 2018

Gerai air @ MIFF 2018

Esoknya lepas checkout, kitorang pun ke sini lagi. Haaa, baru lah ada layang-layang. Dan hari ni baru tahu ada perasmian pada petangnya. Patut lah banyak layang-layang naik. Pengunjung pun lebih ramai sebab hari Sabtu kan. Kitorang pun sempat la ambil gambar sekeping dua.

Nah belanja satu keping.

Pameran layang-layang @ MIFF 2018

Haha. Ok, bye!


Cara-cara Untuk Remove Follower Di Twitter |
 Tiberrrr, kan? Sebenarnya sebagai newbie yang tak berapa newbie kat Twitter, saya baru je tau macam mana cara nak remove follower di Twitter. Biasa lah kan, kadang-kadang kita ni buat Twitter hanya untuk diri sendiri dan kawan-kawan terdekat. Pengguna macam ni akan jadikan Twitter sebagai ruang yang lebih peribadi berbanding social media yang lain. Ada orang, Twitter adalah tempat dia bekerja dan sebagai perkongsian untuk sebaran kepada lebih ramai pengguna twitter yang lain.

Pic:
Tech Crunch

Saya buat Twitter
@sunahsakura
 dah lama, tapi pernah jugak deactivate account tu sekejap. Berapa tahun lepas tu nak activate balik, dah jadi orang lain punya pulak. Kira macam spam or bots gitu lah. Saya kena email dekat admin Twitter untuk dapatkan balik akaun saya tu. Alhamdulillah, senang je nak dapatkan balik. Bila dah aktif semula, saya kejap-kejap publickan Twitter tu, kejap-kejap nanti private kan. Sekarang dah private semula. Beberapa hari lepas, timbul pulak isu pasal remove follower Twitter bila bergosip dengan Sis Lin dan Ain. Saya pun tertanya-tanya lah, macam mana nak remove follower Twitter? Macam Instagram jugak ke?

Sis Lin cakap, ada option tu kat Twitter. Saya cari-cari, tak jumpa pulak. Yang ada hanya button block follower. Teringin lah nak remove follower yang saya tak kenal dan follower di kalangan Twitter shop. Nak bagi lagi private kunun. Saya pun gigih lah menggoogle. Akhirnya jumpa. Rupa-rupanya memang kena pakai button block follower tu. Haa, nak tahu macam mana? Meh sini saya cerita.

Untuk remove follower di Twitter, pastikan uols punya akaun tu private atau bahasa Twitter nya protected. Kalau uols punya akaun tu public, just "Protect your Tweets" buat sementara waktu. Sama macam Instagram lah kan, kalau nak remove follower, just privatekan dulu akaun uols. Lepas tu baru boleh remove follower. Ok, follow step kat bawah ni untuk remove follower Twitter menggunakan Twitter app.

Mula-mula, gi dekat akaun follower yang korang nak remove tu. Korang akan nampak sebelah twit handle tu ade menyatakan bahawa akaun tu "Follows you".

Klik button tiga titik kat atas belah kanan akaun tu

Box ni akan keluar, klik button Block

Ye, kena block dulu akaun tu supaya dia tak boleh follow uols da

Once dah blocked, uols akan dapat mesej ni yang juga bermaksud uols dah selamat remove dia

Lepas tu, terpulang kat uols nak unblock balik atau tak, sebab tujuan asal nak remove follower je kan

Bila dah unblocked, uols akan nampak beza dari masa dia masih follower dengan dah bukan follower

Ha, gitu je pon. Selama ni ingatkan tak boleh nak remove follower. Rupanya macam tu lerr cara dia.  Dengan cara ni, akaun tu tak akan sedar yang dia da unfollow uols buat sementara waktu. Kalo dia memang pengikut tegar, mungkin la dia akan perasan macam tak nampak dah tweet uols kat feed dia dalam tempoh tertentu. Macam terunfollow la kununnya.

Ha, cepat lah remove follower Twitter korang pulak. Hahaha!


Chicken Lab Pertama Malaysia di Mount Austin, JB |
 Peminat makanan urban Korea mesti suka dengar berita ni! Restoran makanan Korea, Chicken Lab, kini dibuka di Taman Mount Austin, Johor Bahru. Dengan slogan Premium Taste from Korea, menu-menu yang disajikan kat sini dah tentulah makanan-makanan popular Korea macam kat K-Fry dan Mr. Dakgalbi.

Chicken Lab Malaysia @ Taman Mount Austin, JB

Restoran yang baru sahaja dibuka lebih kurang seminggu yang lepas ni merupakan cawangannya yang pertama di Malaysia. Kalau uols lalu area Taman Mount Austin ni, memang ada banyak restoran makanan Korea berhampiran. Agaknya ada penempatan orang Korea juga kat area ni. Kalau tak pun, nampak sangat orang JB ni suka betul makanan Korea. Hahaha.

Taman Mount Austin antara kawasan yang sangat pesat berkembang. Tebrau pun sekangkang kera jaraknya, Singapura bertambah-tambah lah dekatnya. Memang strategik betul pemilihan lokasi Chicken Lab ni. Cuma kalau uols ke sini time peak hour, kena la bersabar sikit menghadap jammed. Parking kereta pun cepat penuh.

Full house Chicken Lab masa opening party malam tadi. Pic:
Chicken Lab Malaysia

Saya cuba juga google tengok kat negara lain, ada juga nama Chicken Lab di Osaka, Jepun dan di Filipina, cuma menunya berbeza dengan yang kat Malaysia ni. Nak tahu menu apa yang wajib uols cuba kat sini?

Jom tengok gambar kat bawah!

Spicy Yangnyum Wing & Truffle Fries @ Chicken Lab, JB

Chicken wing yang diselaputi oleh sos pedas dan manis, saya tak makan yang ni sebab saya tak tahan pedas. Tapi saya calit juga Truffle Fries kat belakang tu pada sos nya. Mak ai, pedas betul ya! Sis Lin, Uyul pun cakap pedas. Sampai terkejut-terkejut lidah diorang agaknya dalam setiap gigitan chicken wing ni. Hahaha!

Ganjang Chicken Wing @ Chicken Lab, JB

Chicken wing yang diselaputi oleh sos soya, tender on the outside, juicy on the inside bak kata dalam menunya. Yang ini saya suka. Rasa sos kat kulit ayam tu memang berasa sedapnya. Manis-manis gitu. Rasa macam makan chicken wing kat 4Fingers. Eh. Hahaha!

Cripsy Squid Tteokbokki @ Chicken Lab, JB

Ok, ini menu paling wajib cuba! Memang lain dari yang lain. Dalam kuah warna merah tu ada sotong goreng dan kek beras (rice cake). Direncah dengan rempah Korea, nak makan dia, nkoo lilitkan dengan cheese kat sebelah dia tu. Perghhhh! Sedappp wo! Dalam set ni ada nasi goreng Korea signature Chicken Lab jugak sikit, yang depan tu telur, belakang sana ada kimchi dan jagung berkrim. Makan ni sesuai untuk 3 - 4 orang.

Watermelon Bingsu @ Chicken Lab, JB

Yang ni, memang kegemaran semua orang kan? Ais tembikai dengan red bean dan aiskrim vanilla. Bagi saya, biasa aje rasa bingsu ni. Ada juga perisa lain untuk bingsu, iaitu mangga, oreo dan melon. Kalau uols try perisa lain nanti, jangan lupa komen kat sini ek, mana satu yang paling sedap. Hihihi.

Haa, macam mana? Nampak best tak? Tu antara menu yang uols kena cuba kat Chicken Lab ni tau.  Selain tu, ada juga menu rice balls, japchae, ramen dan sup-sup. Kalau uols nak tengok menu-menu yang lain, boleh jenguk FB dan Instagram Chicken Lab. Saya share link nya kat bawah, ya!

Pic:
Chicken Lab Malaysia

Chicken Lab Malaysia

(No Pork, No Lard)

Sumber ayam Chicken Lab Malaysia

Lokasi:

No. 2, Jalan Austin Heights 8/7, Taman Mount Austin, Johor Bahru

Waktu Perniagaan:

Setiap hari

12 tengahari - 12 malam

Facebook:

https://www.facebook.com/chickenlab.my/

Instagram:

https://www.instagram.com/chickenlab.my


Dinner Italian Food di The Marco Polo Kitchen, JB |
 Ini cerita semalam. Last minute planning dengan
Mummy Katak
 dan
adik-beradik Katak
. Mulanya memang tak merancang untuk ke mana-mana pada hari Jumaat sebab tempahan Selera Sakura agak penuh hujung minggu ni. Tapi, tengok schedule, macam boleh adjust. Maka bertungkus-lumus lah seorang Sunah di dapur menyiapkan tempahan Selera Sakura dari petang hari Khamis lagi sampai lah ke petang Jumaat. Perghhh! Kalau weekdays, maaf cakap. Kita tak boleh terima order melebih kuota cenggini. Hahaha!

Sebaik saje customer dah pickup order lepas Asar petang semalam, saya terus bersiap-siap untuk ke Taman Bukit Indah. Sis Lin dan Ain dah memang ada kat McDonald's Taman Bukit Indah tu sebab ada event dekat Hotel Granada. Menunggu saya aje selesai urusan dengan pelanggan. Dari rumah nak ke Bukit Indah dalam 30 minit juga lalu tol Perling. Kalau tak lalu tol, tambah dalam 5 - 10 minit perjalanan, bergantung kepada trafik.

Sampai kat McD, saya park kereta, kemudian naik satu kereta dengan diorang. Terus ke The Marco Polo Kitchen, destinasi yang dihajati. Memula macam tak percaya jugak, betul ke Sis Lin dengan Ain ni, boleh ke makan lagi, tadi kan ade food review. Kot-kot lah nak jalan-jalan tempat lain dulu. Rupanya memang terus ke The Marco Polo Kitchen. Boleh tahan perut diorang ni. Hahaha!

Restoran ni dah lama ada kat Taman Bukit Indah. Restoran makanan Itali dan Western, ada sijil halal dari JAKIM. Jadi, pengunjung Muslim, boleh datang ke sini tanpa ragu-ragu ya! Masa kitorang masuk restoran tu, belum ramai lagi pengunjungnya. Ada dalam dua meja aje yang orang duduk. Tapi bila dah start pukul 6.30 ke atas, restoran mula penuh dengan orang yang nak datang makan malam.

The Marco Polo Kitchen, Johor Bahru

Kat sini, harganya boleh tahan tinggi jugak. Higher than average price for urban restaurant. Tapiiii, disebabkan bulan Oktober ni adalah anniversary Dining Cultures Group (DCG) yang merupakan company pemilik restoran ni, pengunjung boleh datang ke sini dan menikmati 50% diskaun bagi makanan-makanan utama diorang. Haaa, takkan tak nak grab kan?

Ape lagi! Perut dah berkeroncong ni! Sis Lin dengan Ain punya perut, saya tak tau la, mungkin sekadar berkerincing. Bahaha. Kitorang pun belek-belek menu sambil dibantu oleh pelayannya yang mesra. Kat sini pelayan dia sepenuhnya bukan warganegara Malaysia. Jadi, kena speaking sikit, atau kalau dapat pelayan warga Indonesia, akan rasa macam tengah makan dekat Jogjakarta. Eh. Apa kau merepek ni.

Meh tengok apa yang kitorang order sebagai makan malam.

Spaghetti Bolognese @ The Marco Polo Kitchen, JB

Saya order Spaghetti Bolognese. Pelayan dia cakap "kalau nak yang pedas, pilih Spaghetti Bolognese", tapi tak pedas langsung okay. Boleh tahan sedap, minced beef dia banyak. Sos nya tak terlalu masam. Ada banyak pilihan pasta dia, tapi tekak ni hanya berani nak rasa yang ni aje. Yang lain tu kurang familiar selain carbonara dan aglio olio.

Lamb Shank @ The Marco Polo Kitchen, JB

Sis Lin order Lamb Shank. Uikkk, saya da nampak yang ni awal-awal! Dah berapa hari teringin nak makan kambing. Masya Allah, macam tau-tau aje Mummy Katak ni. Hahaha! Pssstt, nak bisik ni. Sedappppppppp gilaaaaaaaaaa oi! Patut la pelayan dia cakap menu ni best seller kat The Marco Polo Kitchen. Dihidangkan dengan mashed potato dan onion gravy dengan sos mint. Daging kambingnya mudah lerai dari tulang, rasa kambing tu perghhh terbaikkk! Uols wajib cuba ni tau!

Grilled Chicken Gratin @ The Marco Polo Kitchen, JB

Ain order Grilled Chicken Gratin. Boneless leg topped dengan mozarella cheese, dihidangkan dengan sos tomato, mashed potato, salad dan lobak merah. Ayamnya rangup di luar, sangat juicy kat dalam. Memang sedappp bila digabungkan dengan mozarella cheese tu. Kalau uols tak suka kambing, haaaa boleh try menu yang ni ya. It is chef recommended. Gituhhh.

Haa, menyelerakan tak?

Maceh Sis Lin dan Ain!

Sementara masih promo 50% bulan Oktober ni, baik uols pergi cepat-cepat! Sebelum tu, Like dan Share dulu post The Marco Polo Kitchen yang
INI
untuk dapatkan diskaun 50%. Untuk senarai menu dan harga, uols boleh belek website restoran ni ya. Saya share link nya kat bawah.

Pic:
The Marco Polo Kitchen

The Marco Polo Kitchen

Lokasi:

No. 35, Jalan Indah 15/2, Taman Bukit Indah, 81200 Johor Bahru

(opposite Bank Islam and near AEON Mall Bukit Indah)

[Waze] "The Marco Polo Kitchen"

Waktu perniagaan:

Setiap hari

11.30 am - 11.00 pm

No. Telefon:

07 - 234 3111

Facebook:

https://www.facebook.com/themarcopolokitchen

Website:

http://www.themarcopolokitchen.com.my


Diskaun Sehingga 80% Sempena Lazada Super Beauty Day! |
Nampak tak tajuk tu, nampak? Sempena dengan
Lazada Super Beauty Day
 pada
10 Oktober 2018
 esok, Lazada Malaysia akan menawarkan
diskaun sehingga 80%
 bagi produk-produk kosmetik terpilih. Haaaa, serius lahhh?

Iyee, bukak mata tu besar-besar. Tengok banner kat bawah ni.

Lazada Super Beauty Day, your first beauty moment!

Percaya ke tak percaya?

10.10 only tau. Bukan RM10.10 rega lipstick. Tapi, pada 10 Oktober 2018 aje offer ni.

Super Beauty Day yang bakal diadakan hanya sehari aje ni turut merangkumi tawaran ekslusif dari jenama kosmetik antarabangsa seperti
Urban Decay, AHC, NYX, Dove, Olay, Eucerin, Clinique, Biotherm, Neutrogena
 dan banyak lagi.

Bukan setakat sehingga 80% diskaun aje, juga dijalankan sempena Super Beauty Day ni adalah
Flash Sales, Vouchers, Bundles dan Buy 1 Get 1 Free Deals!
 Perghh, memang gila-gila punya sale ni oi! Kalau tak grab apa-apa sempena Super Beauty Day ni, mesti rasa rugi. Terutamanya yang suka make up, make up. Betul tak?

Eh, yang tak suka make up pun, wajib juga belek website Lazada esok! Jangan tak tau, produk kesihatan pun ada juga terselit di celah-celah barang kosmetik ni tau. Saya da intai-intai jugak jenama-jenama produk yang ditawarkan diskaun tu. Hihi.

Tak ketinggalan menerusi app:
Super Beauty Day Slash It!
game – hanya di
Lazada App
! Cara-cara untuk main game ni adalah:

Download dan log in ke Lazada App

Pilih produk yang uols nak
slash
 dalam katalog

Kongsi invitations kepada rakan-rakan untuk membantu uols
slash
 produk yang dipilih

Bila sasaran bilangan
slash
 tercapai, beli produk pada harga yang tak terbanding! Gituhhh

Boleh rujuk video kat bawah untuk tengok step by step game Super Beauty Day Slash It!

Uik, dah tak sabar ke tu?

Tungguuuuu.

Esok tau, jumpa kat
Lazada Super Beauty Day
!


Fruit Pastry Cake, Masam Masam Manis

Assalamualaikum dan salam sejahtera.

Mungkin musim viral kek ni da semakin sejuk. Awal-awal masa panas hari tu, bersepah-sepah kat FB orang share. Sampai saya pun kebingungan. Apa yang sedap sangat kek ni sampai orang semua nak buat? Kak Seri pun buat jugak kat
SINI
. Kak Azlita pun
buat jugak
. Akhirnya, saya pun terjebak try buat.

Fruit Pastry Cake Viral

Saya ikut resepi kak Azlita, cuma kurangkan gula tu kepada 150 gram sebab masa saya buat 160 gram, rasanya agak manis bagi saya. Buah-buahan pulak, saya pilih strawberry, blueberry, pic dan buah tiin (turkish figs). Pic tu saya guna pic dalam tin jenama Del Monte. Untuk parutan kulit oren, saya tukar kepada perisa oren macam resepi Encik Rabun Jauh
@thebakingbachelor
.

Bahan-bahan:

100 gm unsalted butter (Anchor)

150 gm gula castor (resepi asal 200 gm)

50 gm natural yogurt

3 biji telur gred A

1 sudu teh esen vanilla

1 sudu besar perisa oren

210 gm tepung gandum

1 sudu teh baking powder

350 gm buah-buah citrus (strawberry, blueberry, peach, dll)

Sebelum dan selepas dibakar

Cara-cara membuatnya:

Satukan tepung dengan baking powder dan ayak.

Buah-buahan dicuci bersih dan toskan, mana yang besar, potongkan kecil-kecil. Buah-buah ni nanti
last sekali masa nak susun atas kek
, baru gaulkan dengan 2 sudu besar gula kastor.

Kalau guna buah dari dalam tin, basuh buah tu dan toskan-tak perlu letak gula sebab buah dalam tin lebih manis.

Dalam mixer, putar butter, yogurt dan gula hingga putih dan gebu.

Masukkan telur satu persatu dan terus putar.

Adunan akan jadi becah atau berbintil-bintil (itu normal).

Masukkan vanilla dan perisa oren dan terus putar. Tutup mixer.

Masukkan tepung dan kaup balik rata. Adunan akan jadi pekat.

Tuang dalam loyang 8 inch yang dilapik kertas dan dioles dengan butter, ratakan (saya bakar terus dalam bekas aluminium foil kecik-kecik).

Taburkan buah-buahan yang dah digaul dengan gula atas adunan tadi, jangan ditekan.

Bakar dalam oven pada suhu 170'C selama 45 - 1 jam atau sehingga adunan masak sempurna (cucuk dengan lidi sate, kalau dicabut licin, kek dah masak). Jangan sampai terlalu garing atau coklat permukaannya, nanti kek jadi keras.

Biarkan kek menyejuk pada suhu bilik. Kalau suka, boleh taburkan dengan dusting sugar atas kek sebelum dihidangkan.

Sedap kek ni, kek butter yang padat dan wangi bau oren

Untuk penyimpanan kek yang dah sejuk pada suhu bilik, balut kek dengan cling wrap dan masukkan ke dalam peti ais. Orang kata, kek ni biar dua hari lagi sedap, macam kek buah kukus yang biasa tu la ek agaknya. Tapi kalau buah lagi banyak, mesti lagi sedap kan?

Ongkosnya pun tinggi jugak lah!


Head Above Water - Avril Lavigne

Lyric of
Head Above Water

By
Avril Lavigne

Pic:
The Ever Pretty Blog

I've gotta keep the calm before the storm

I don't want less, I don't want more

Must bar the windows and the doors

To keep me safe, to keep me warm

Yeah my life is what I'm fighting for

Can't part the sea, can't reach the shore

And my voice becomes the driving force

I won't let this pull me overboard

God, keep my head above water

Don't let me drown, it gets harder

I'll meet you there at the altar

As I fall down to my knees

Don't let me drown, drown, drown

Don't let me, don't let me, don't let me drown

So pull me up from down below

'Cause I'm underneath the undertow

Come dry me off and hold me close

I need you now I need you most

God, keep my head above water

Don't let me drown, it gets harder

I'll meet you there at the altar

As I fall down to my knees

Don't let me drown, drown, drown

(Don't let me, don't let me, don't let me drown)

Don't let me drown, drown, drown

And keep my head above water

(Don't let me, don't let me, don't let me drown)

Above water

And I can't see in the stormy weather

I can't seem to keep it all together

And I, I can't swim the ocean like this forever

And I can't breathe

God, keep my head above water

I lose my breath at the bottom

Come rescue me, I'll be waiting

I'm too young to fall asleep

God, keep my head above water

Don't let me drown, it gets harder

I'll meet you there at the altar

As I fall down to my knees

Don't let me drown

Don't let me drown

(Don't let me, don't let me, don't let me drown)

Don't let me drown

And keep my head above water

(Don't let me, don't let me, don't let me drown)

Above water

Bila tengok music video ni beberapa hari lepas, dengar sikit-sikit lirik dia, jadi jatuh hati pulak. Zaman muda remaja dulu memang minat gila Avril ni. Sekarang da kurang sikit obses tu. Tapi dengar lagu yang baru ni rasa macam tersentuh sikit hati dengan lirik dia. Dan macam dapat kaitkan dengan berita duka yang menyelebungi seluruh negara dua hari lepas.

Al-Fatihah untuk 6 orang ahli bomba dan penyelamat Malaysia yang terkorban semasa operasi mencari mangsa yang terjatuh ke dalam lombong di Puchong, Selangor. Takziah juga buat ahli keluarga remaja lelaki yang telah dijumpai jasadnya petang semalam. Semoga Allah memberi kekuatan dan ketabahan buat ahli keluarga masing-masing.

Ameen.


Hidup Berubah Dengan Blog

Hidup Berubah Dengan Blog |
 Sebenarnya, nak letak tajuk "Bagaimana Blog Mengubah Hidup Saya", tapi macam poyo sangat tajuk tu. Jadi, saya tukarkan kepada tajuk di atas. Hari ni saya nak kongsikan, macam mana aktiviti berblog ni mempengaruhi kehidupan saya sedikit demi sedikit dari segala segi.

How Blogging Has Changed My Life

Saya mula berblog pada tahun 2008. Ya, sudah 10 tahun usia blog ni, daripada url blogspot, kemudian pada tahun 2011 sampai sekarang, bertukar kepada domain dot com. Mula membuat blog hanya untuk saja-saja mencuba, entri-entri terawal lebih berkisar kepada review buku yang saya baca. Kalau belek balik entri-entri pada tahun 2008 – 2010, rasa nak tergelak pun ada tengok gaya penulisan dan formatting. Biasalah, budak baru nak up kan?

Kemudian, tahun 2010 adalah kemuncak kepada keaktifan saya berblog. Masa ni saya da habis degree. Ada banyak masa sikit nak menghadap internet. Entah macam mana, saya terjumpa satu blog yang buat segmen. Blog
Qila Razak
. Sekarang ni, blog dia dah tak aktif dah. Last entry pun tahun 2015. Saya menang hadiah saguhati dari segmen tu. Dari blog dia pulak, saya kenal blogger
Ben Ashaari
. Hah, macam mana lah tak aktif kalau tahun 2010 tu terblogwalking ke blog famous dengan segmen ni? Hahaha!

Kat sini lah segalanya bermula. Saya mula kenal ramai blogger lain. Masa ni juga wujudnya group-group Facebook blogger, paling dominan masa tu adalah group Sahabat Blogger. Dengan keahlian yang ramai dan masing-masing aktif, kami boleh berborak sampai pagi kat dalam tu. Semua aktif bersegmen dan blogwalking. Zaman ni je lah blog cikai macam saya pun boleh dapat komen lebih dari 20. Masing-masing support antara satu sama lain. Betapa eratnya hubungan ahli dalam group masa tu, hinggakan kalau ada sesiapa menghadapi masalah, ramai yang akan tawarkan diri membantu. Saat tu lah, netizen mula perasan, kuasa blogger semakin menyamai kuasa media massa yang lain.

Tahun 2011, saya tergerak hati untuk menukar url blog kepada domain dot com. Nampak lebih serius berblog kat situ. Hasil dorongan rakan-rakan blogger, saya akhirnya bertukar kepada
www.sunahsukasakura.com
. Nama Sunah Sakura tu pun, ada sejarahnya. Blogger Ben Ashaari nampak entri-entri saya banyak elemen bunga Sakura dan saya memang sukakan bunga yang ekslusif tu, maka dia juga antara yang mencetuskan nama pena tu.

Masa tu, bukan saya seorang saja yang bertukar kepada domain sendiri. Ramai juga rakan-rakan blogger mula beralih kepada dot com. Tak kurang juga yang mula guna hosting sendiri. Saya memang salute dengan rakan-rakan blogger yang pakai hosting ni. Mereka ni antara yang betul-betul buat duit dengan blog. Kalau nak pakai
hosting
, kena guna wordpress; yang bagi seorang Sunah adalah seperti memecah kod algoritma dalam OMNet++. Lepas tu, kena pandai pilih web host yang sesuai dengan blog kita. Baru lah sasaran audiens blog kita tercapai dengan baik. Nak tahu lebih tentang web host terbaik untuk audiens Malaysia dan Singapura, uols boleh belek dekat
Web Hosting Secret Revealed
. Pendek kata, nak pakai hosting ni banyak kerjanya. Uols doakan lah satu hari nanti seorang Sunah terbuka hati nak pakai hosting juga, ya!

Tarikh 21 Januari 2011 adalah tarikh pertama kali blog saya bertukar kepada domain dot com. Dan tarikh ini jugalah tarikh penting dalam hidup saya, tarikh mula saya jejak
blog seorang pesakit radang paru-paru
 yang baru hendak sembuh dari penyakitnya. Blog ni diperkenalkan oleh blogger Ben Ashaari. Memang beruntung kalau Ben Ashaari mention blog uols dalam entri. Trafik uols akan mencanak naik. Entri blog pesakit tersebut menyentuh hati ramai orang. Ramai yang memberi kata-kata semangat agar dia kuat menghadapi ujian. Dari situ, bertambah lagi kenalan rakan blogger kami. Dan akhirnya, dengan takdir Allah, hari ini dia adalah suami saya.

Nampak tak? Berubah sama sekali hidup saya! Haha!

Selepas kahwin, saya slow down sedikit dari berblog. Komitmen lain lebih banyak, dan paling utama, kurangnya idea untuk menulis. Kalau tak percaya, boleh tengok bahagian archive tu. Ade tahun yang entrinya tak sampai 10 pun. Hahaha!

Dan tahun ni adalah tahun saya kembali aktif berblog. Puncanya sudah tentu adalah pengaruh rakan blogger. Kalau kat sekolah, kita sebut pengaruh rakan sebaya, ni dunia blog, kita sebut lain lah kan. Blogger
Sis Lin
memperkenalkan saya kepada kelab JDT Blogger. Kelab rasmi blogger Johor yang setakat ni dianggotai oleh 21 orang blogger yang berasal atau menetap di Johor.

Kalau uols nak tahu,
JDT Blogger
 ni la yang mengubah blog bersawang saya menjadi lebih aktif sekarang ni. Mana taknya, kita bergaul dengan mereka yang positif dan sentiasa mahu memperbaiki blog masing-masing. Dah tentu lah, saya pun terjebak sekali. Kambek katanya. Terima kasih uols!

Actually, banyak manfaat dari blogging ni. Macam yang saya sebut kat atas, dari blog, kita akan jumpa ramai kawan (dan mungkin jodoh). Kalau kita seorang yang pasif, bila jumpa rakan blogger kat luar, kita kena ubah diri untuk berhadapan dengan karenah yang pelbagai. Dari blog kita boleh mengasah kebolehan menulis dan mengupas sesuatu isu. Bukan semata-mata copy dan paste dari blog orang lain. Dari blog juga kita boleh mencari pendapatan sampingan. Yang penting, kita kena set hala tuju blog kita ke mana. Usahakan untuk dapat
tips daripada blogger yang pakar

dan lebih berpengalaman dari kita.

Akhir sekali, berblog tu berblog juga. Jangan lupa tanggungjawab hakiki. Sebagai student, sebagai isteri, sebagai suami, sebagai ibu, sebagai ayah, sebagai anak, dan paling utama - sebagai hamba Allah.


Jatuh Suka Pada Mee Rebus House, Johor Bahru |
 Saya tak pernah berminat kepada mee rebus Johor. Tapi hari Selasa lepas, kaki ni mengikut aje Sis Lin dan Ain ke Mee Rebus House, Johor Bahru. Idea Sis Lin, lepas
sarapan minuman sihat di Kg. Melayu Majidee
, dia teringin pulak nak makan mee rebus. Katanya dah lama mengidam, tapi tak tertunai lagi hajatnya. Maka, mengikut lah anak-anak katak ke restoran mee rebus ni. Hahaha.

Mee Rebus House, Johor Bahru

Restoran Mee Rebus House ni terletak tak jauh dari KSL City, Johor Bahru. Kalau nak parking, susah sikit. Kena park tepi jalan aje. Restorannya pulak tak jauh dari Sekolah Kebangsaan Angkatan Tentera Malaysia. Jadinya, waktu peak hour memang padat la tepi-tepi jalan kat sini. Pandai-pandai la uols menyelit kat mana-mana ya. Asalkan tak block rumah or kedai orang lain udah ler.

Restoran dibuka dari pukul 10 pagi setiap hari kecuali Jumaat, diorang tutup. Kat sini, uols kena layan diri. Berbaris untuk order makanan, then tunggu makanan siap, gi kaunter ambik sendiri. Menu mee rebus dia ada macam-macam, dari mee rebus biasa sampai la ke mee rebus gearbox. Uols boleh juga tambah lauk kalau rasa tak cukup yang sedia ada dalam mee rebus tu. Sis Lin dan Ain order Mee Rebus Puyuh, saya pulak order Mee Rebus Ayam. Jemput tengok gambar kat bawah.

Mee Rebus Ayam dan Mee Rebus Puyuh @ Mee Rebus House, JB

Tengok lerrr potongan telur dia oi @ Mee Rebus House, JB

Masya Allah, boleh tahan sedap jugak mee rebus ni ya! Tak sangka oi. Selama ni saya tak minat sebab nampak macam berat dan terlalu rich. Bila dah ada yang ajak dan tempatnya pulak memang terkenal dengan mee rebus, kena lah cuba, iye tak? Makan pulak dengan isi ayam goreng, sampai licin pinggan. Kriuk kriuk dia tu sedapppp. Adudu.

Menu @ Mee Rebus House, JB. Zoom la sendiri kalau mampu. Hahaha.

Lepas ni boleh lah ajak kawan-kawan dan keluarga datang ke sini. Restorannya penuh kalau waktu makan tengahari. Kalau uols tak suka mee rebus, nasi lemak telur pun ada dalam menunya. Agak-agak lepas habiskan mee rebus tu nak cuci mulut, pilihan desserts dari kek dan kuih-muih pun ada disediakan. Tinggal nak pilih aje.

Haa, jemput lah ya!

Waktu Perniagaan @ Mee Rebus House, JB

Mee Rebus House

Lokasi:

No 8, Jalan Balau,

Taman Melodies,

80250 Johor Bahru.

Facebook:

https://www.facebook.com/Mee-Rebus-House-432488590423340/

Instagram:

https://www.instagram.com/meerebushouse/


Jom Ke Lantak Fest @ Mydin Mall Mutiara Rini! |
 LANTAK FEST adalah sebuah karnival pesta yang menggabungkan 5 elemen LANTAK. Platform aktiviti yang akan membariskan pelbagai menu dan aktiviti sihat ini akan diadakan bermula hari Jumaat ini, 19 - 21 Oktober 2018 di Mydin Mall, Mutiara Rini, Johor Bahru.

Antara aktiviti yang bakal dijalankan sepanjang Lantak Fest:

1. BATTLE KARAOKE

Open battle (18 tahun ke atas)

Apa jua jenis genre lagu.

Daftar RM30.

Markah dikira:

1. Suara

2. Showmanship

3. Gaya dan penampilan

2. MASTERCHEF LANTAKFEST

Penyertaan berkumpulan (2 dewasa, 1 kanak-kanak)

Menu: Bread and Sandwich

Inti & peralatan disediakan.

Daftar RM30 satu kumpulan.

+ Setiap kumpulan akan diberi voucher RM50 untuk sesi run and get di Pasaraya Mydin

+ Live FB akan dibuat sepanjang program

+ Markah dikira daripada segi:

Ketepatan waktu

Hiasan & Kekemasan

Presentation skill kepada juri

3. KOMPANG HIPSTER

Saksikan kreativiti pasukan kompang berirama secara battle competiton dengan gaya tersendiri.

4. LANTAK DOODLE

Terbuka kepada semua rakyat Malaysia.

Daftar RM30.

Daftar dan lukis doodle di rumah-upload ke FB-menang hadiah menarik

5. KING & QUEEN LANTAK:

Daftar RM5.

Siapa paling pantas makan dan dikira pemenang!

6. SUKANEKA LANTAK:

Daftar PERCUMA

Aktiviti keluarga, dewasa & kanak-kanak

Aturcara Lantak Festival @ Mydin Mall Mutiara Rini

TAWARAN KEPADA PENGUNJUNG:

1. Beli sticker LantakFest Memory RM30 (Dapat voucher makan RM10 & peluang cabutan bertuah bernilai RM5,000!)

HADIAH CABUTAN BERTUAH:

**********

No. 1 - RM1,000

No. 2 - 1 unit aircond Fujiaire 1.0HP tajaan NM Aircond JB

No. 3 - Pakej rawatan badan RM2,000 tajaan NADI RAWATAN

No. 4 hingga 10 - Peralatan Elektrik

No. 11 hingga 20 - Voucher Mydin

2. Voucher Belanja Mydin setiap 1 jam untuk 1 pengunjung bertuah!

3. RM8 berbelanja PERCUMA di merchant terpilih dari kalangan Vendor LantakFest dan pasaraya Mydin kepada 100 orang pertama setiap hari. (Dapatkan di Redeemable Counter LantakFest)

4. Voucher-voucher tajaan JOHOHERO bernilai RM600 ribu mesti dihabiskan!

5. Aktiviti-aktiviti booth

Datang jangan tak datang!!

Pelbagai aktiviti menarik disediakan untuk memeriahkan lagi festival ini!

1. Temui Fasha Sandha dan ramai pelakon #DramaSangat TV3!

2. Battle of Karaoke menyaksikan siapa paling merdu suaranya menyanyi.

3. MasterChef LantakFest pertandingan berkumpulan keluarga menyediakan menu dan ditayangkan secara Live di FB Page ini.

4. Lantak Doodle yang sudah bermula 1 bulan menyaksikan kreatifnya orang Malaysia.

5. Persembahan TITANIUM, band di bawah PINK MUSIC MALAYSIA.

6. Persembahan ZULRAMLI Solo Performer dengan petikan gitar hebat.

7. Kompang Hipster, acara kompang berirama. Paduu beb!

8. King & Queen LantakFEst 2018..siapa laparrrrrr?

9. Sukaneka aktiviti tradisional antara keluarga dengan keletah masing-masing.

10. Saksikan binatang eksotik di MINI ZOO HAIWAN EKSOTIK.

11. Saksikan sendiri pameran Mistik menghidangkan alatan mistik yang digunakan dalam upacara Mistik tersebut.

12. Lihat sendiri minyak but-but berusia 20 tahun yang diperam.

13. Candy Booth yang superlazat di booth NM Aircond JB.

14. Pelbagai produk dan servis serta lebih 30 menu lazat seluruh Malaysia dan luar negara!

15. Saksikan silapmata yang dibawakan oleh rakyat Johor sendiri!

Saksikan keletah Siti Chubby (Selebriti & Pelakon) sebagai EMCEE LANTAKFEST sepanjang 3 hari ini.

Apa tunggu lagi tu?

Jom daftar dan menangi banyak hadiah menarik.

Jumpa esok kat Mydin Mall Mutiara Rini!

Facebook:

https://www.facebook.com/LantakFest/

Instagram:

https://www.instagram.com/lantakfest


Kenapa Rasa Penat Walau Hanya Duduk Dalam Kereta |
Sering terjadi kepada diri saya, rasa penat yang teramat sangat selepas perjalanan jauh walau hanya duduk dalam kereta sebagai penumpang. Bukan sebagai driver tau, tapi penatnya tu masya Allah! Mengalahkan driver!

Saya cuba cari kat
internet
. Rupanya bukan saya seorang je yang
rasa macam tu
. Memang ramai lagi rasa benda yang sama. Tak kira lah sama ada hanya menjadi penumpang kereta, bas atau kapal terbang. Menarik penjelasan yang diberikan.

Belek henset je mampu kalau naik train 45 minit.

Kita akan berasa lelah walau tak buat apa-apa disebabkan tak buat apa-apa tu lah! Haha. Ok, lebih lanjut lagi, semasa kereta bergerak, seluruh tubuh badan kita bekerja keras untuk bergerak bersama-sama dengan arah kereta. Ada belajar inersia dan momentum tak dalam kelas Fizik kat sekolah dulu? Kat sini lah dua konsep tu digunakan.

Walau badan berusaha untuk bergerak ikut ke mana driver kita bawak, dalam masa yang sama seluruh otot tubuh badan kita juga berusaha menahan badan kita daripada ikut pergerakan drastik kenderaan seperti ketika membelok ke kiri atau kanan, berpusing ke sana ke mari, dan juga berhenti mengejut.

Kalau kita berdiri dalam bas pulak, segala otot kita berusaha kuat untuk menyeimbangkan badan agar kita tak terjatuh kesan dari pergerakan bas yang ke kiri dan ke kanan. Berbeza dengan driver, tubuh badannya digunakan setiap masa ketika memandu. Tak lah duduk saja macam penumpang.

Jika kita berjalan jauh sebagai penumpang yang duduk sahaja kat tempat duduk, kita tak mampu untuk relaks dengan baik. Kalau pun kita tertidur, kita tak akan dapat tidur dengan baik. Kita jadi lebih peka dan mudah terjaga. Macam saya lah, kalau tengah tidur dalam bas, boleh terjaga bila bas tu tiba-tiba perlahan. Lagi pulak kita ni trauma dengan macam-macam berita viral pasal bas, nak tidur pun tak tenang oi!

Disebabkan tu lah kita akan rasa penat walau hanya duduk dalam kenderaan bergerak.

Ada saranan bahawa, kalau perjalanan tu singkat, cuba untuk buat aktiviti regangan sambil duduk tu supaya darah kita tak beku kat satu tempat je sebab tak bergerak. At least, bila kita buat senaman kepala, bahu, ramas-ramas jari jemari, gerak-gerakkan ibu jari kaki, darah kita sentiasa mengalir dalam tubuh badan, memberi oksigen secukupnya kepada otak dan organ-organ tubuh yang lain. Mak ai, dah macam kelas Pendidikan Jasmani X Biologi pulak. Hahaha!

Eh betul lah, kalau uols try buat senaman ringan ni, uols akan rasa kurang lesu dan penat berbanding duduk saja.

Cuba lah!


Konsert Mestika D'Klasik 2 Dekad di Temasya Sehati @ RTM
| Johor Bahru, 13 Oktober 2018 - Radio Televisyen Malaysia (RTM) kali ini menjelajah ke Johor Bahru bagi menjayakan Temasya Sehati @RTM 'Menggamit Kenangan' anjuran stesen Radio Klasik dengan kerjasama johorfm, menghangatkan suasana Perkarangan Kompleks Penerangan dan Penyiaran Sultan Iskandar (RTM Johor) Johor Bahru dengan pelbagai aktiviti menarik bermula 11 hingga 13 Oktober 2018 dari pukul 10.00 pagi hingga 10.00 malam.

Sebagai menghargai peminat dan para pendengar Radio Klasik 'Menggamit Kenangan' bersempena meraikan 20 tahun siarannya,  stesen paling digemari rakyat Malaysia itu menerbitkan 'Konsert Mestika D'Klasik 2 Dekad' yang dipersembahkan secara langsung pada 13 Oktober 2018 (Sabtu) jam 8.30 malam menerusi saluran TV2, FBLive dan Radio Klasik.

Buat julung kalinya, pentas konsert terbesar pernah dianjurkan oleh stesen radio berkenaan dihiburkan oleh barisan artis popular tanahair dengan menggabungkan artis baharu dan veteran dari Malaysia dan Singapura iaitu Datuk Seri Siti Nurhaliza, Ziana Zain, Rahim Maarof, Herman Tino, Mas Idayu, Dato Nash, Man Bai, Noraniza Idris, Raja Azura, Hael Husaini, Dato Jeffrydeen, Rahimah Rahim, Wany Hasrita, Junainah M Amin, Jay Jay, Nona Ushera, Abon dan Radhi P. Ramlee.

Pelbagai himpunan lagu-lagu popular dan malar segar yang merentas zaman dari era 50-an hingga awal tahun 2000 dipersembahkan dalam bentuk orkestra dengan iringan Orkestra RTM dan Orkestra Tradisional Malaysia.

Sementara itu,  antara aktiviti yang telah pun berlangsung sepanjang Temasya Sehati @RTM Menggamit Kenangan ialah Pameran dan Pertandingan Vespa & Lambretta D'Klasik dengan kerjasama Kelab VespaLambretta Johor,  Showcase Suara 90-an D'Klasik,  Ceramah Agama Mustaqeem bersama YBhg Datuk Ustaz Mohd Kazim Elias,  Kejohanan Bola Jaring D'Klasik,  Pertandingan Busana & Mekap Tradisional,  D'Klasik Fun Run 2018 dengan tema pakaian batik dan pelikat,  Pertandingan Memasak Asam Pedas dan Mee Bandung,  Pertandingan Gubahan Sireh serta banyak lagi aktiviti,  pameran dan jualan yang menarik di Perkarangan Kompleks Penerangan dan Penyiaran Sultan Iskandar (RTM Johor)  Johor Bahru.

Barisan tetamu kehormat yang hadir adalah YBhg. Dato’ Haji Osman Bin Haji Sapian (Menteri Besar Johor)  dan Tuan Haji Abdul Muis bin Shefii Timbalan Ketua Pengarah Penyiaran (Strategik) Jabatan Penyiaran Malaysia.

Disiarkan SECARA LANGSUNG di TV2 / Radio Klasik / myklik.rtm.gov.my / RTM Mobile

FB Live: TV2 dan Radio Klasik


Laksa Sarawak Dengan Pes Hj. Manan

Laksa Sarawak Dengan Pes Hj. Manan |
 Pernah makan Laksa Sarawak? Uols makan kat Sarawak atau kat tempat lain? Atau masak sendiri? Kalau masak sendiri, uols memang da bomb! Tambahan lagi kalau buat kuahnya dari scratch. Saya pernah juga buat sendiri kuahnya guna resepi dari buku, beberapa tahun yang lepas. Saya kongsikan sekali resepi dari Chef Wan Ismail kat
SINI
. Untuk yang nak cuba buat sendiri kuahnya, boleh lah rujuk link tu ya. Resepi kuah kat situ special sikit, ada campuran kacang tanah kisar.

Tapi kalau uols nak jimatkan masa, kerja lebih mudah dengan adanya Pes Laksa Sarawak Hj Manan. Pes yang ni memang sangat popular kat Sarawak. Dari bungkusan lamanya yang lutsinar dan hanya berlabelkan sehelai kertas, hingga bungkusannya dah diupgrade kepada plastik berlabel sepenuhnya, hasil kuahnya tetap sama. Tetap sedap dan tak berubah.

Pic:
Laksa Sarawak @bhumiikita

Kalau saya balik kampung, saya pasti akan beli beberapa bungkus pes laksa ni untuk dibawa balik ke JB. Suka nak jamu housemate dan kawan-kawan yang datang ke rumah, buat makan-makan. Pes laksa ni boleh dicari kat supermarket dengan harga lebih kurang RM5. Kalau uols duduk kat Semenanjung Malaysia, uols boleh beli pes laksa ni dekat Shopee.My. Search aje ya kat sana, cuma harganya mahal sedikit (baca: banyak) berbanding kalau uols beli sendiri kat Sarawak.

Hari Jumaat yang lepas, saya masak Laksa Sarawak guna pes laksa Hj Manan ni. Penyediaan kuahnya sangat mudah. Ikut aje resepi kat label belakang bungkusan pes tu. Untuk bahan-bahan hiasan yang lain, uols kena beli sendiri lah kat kedai. Dada ayam pulak terpulang sama ada uols nak hiris dadu dan masukkan ke dalam kuah terus, atau rebus dulu, kemudian siat-siatkan. Kalau malas, masuk aje terus ke dalam kuah. Hahaha!

Eh, jom tengok resepinya!

Laksa Sarawak dengan Pes Hj. Manan

Laksa Sarawak dengan Pes Hj. Manan

Untuk:
4 - 5 orang

Bahan-bahan:

1 bungkus pes Laksa Sarawak Hj. Manan

1 bungkus bihun dicelur (saya suka guna pasta angelhair - rebus macam sediakan pasta)

2 potong dada ayam (dipotong dadu kalau tak nak siat isinya)

200 gram udang (saya tak letak)

1 kotak kecil santan

2 kiub pati ayam

1 liter air

Garam dan gula secukupnya

Bahan hiasan:

1 bungkus daun ketumbar (dihiris)

3 biji telur (digoreng nipis dan dihiris)

1 biji bawang besar (dihiris)

5 biji limau kasturi (dibelah dua)

1 biji kecil sengkuang (dihiris *saya tak letak)

1 biji timun (dihiris halus *saya tak letak)

Tauhu (digoreng dan dipotong kecil)

Sambal belacan

Cara-cara membuat kuahnya:

Masukkan air ke dalam periuk, rebus hingga mendidih.

Jika menggunakan udang, rebus udang hingga ia timbul di permukaan air, maka udang dah masak. Keluarkan udang dan tuskan.

Dalam periuk yang sama, rebus ayam dalam air mendidih tadi. Kalau suka siatkan isinya, boleh keluarkan ayam bila dah empuk dan tuskan. Siat isi ayam bila dah sejuk nanti. Tapi jika kurang rajin, biarkan aje isi ayam dalam air rebusan.

Masukkan pes Laksa Sarawak Hj Manan, kiub pati ayam dan santan kotak. Gaul dan biarkan mendidih lagi selama 5 minit.

Perasakan dengan gula dan garam. Jika ok, boleh matikan api.

Nah, mudahkan?

Bila dah sedia untuk dimakan, masukkan bihun atau pasta angelhair ke dalam mangkuk, tabur bahan-bahan hiasan berserta udang dan sambal belacan, tuangkan kuah. Jangan lupa perah dulu limau kasturinya sebelum makan.

Selamat mencuba!


Assalamualaikum dan salam sejahtera.

Larian Hari Jantung Sedunia KPJ Johor 2018

Dua hari lepas, saya dan Ibah join run yang dianjurkan oleh KPJ Johor. Kitorang daftar run ni berbulan-bulan yang lepas. Saya pun dah tak ingat bulan berapa. Yurannya RM40, masa tu tak nampak lagi kategori berapa km. Memang dia ada tulis kat poster, ada dua kategori, 4km dan 7km. Tapi takde maklumat lanjut. Kitorang pun bantai aje register, 4km pun boleh lah lagi.

Bila da register, crew dia reply whatsapp kita, bagitahu yang segala details dan info akan diupdate melalui page FB. Owhhh, ok. Dalam beberapa minggu sebelum run, saya pun search page dia kat FB, cari maklumat tentang run. Erk, untuk dewasa 7km nkoooo. Matilanakkk. Sebelum ni paling jauh pun yang saya pernah join sampai 5km aje. Dalam hati dah pasrah dan redha sebab dah bayar kan. Kena lah teruskan jugak.

Masa tu saya masih blur blur lagi, run ni dekat KPJ yang mana (saya fikir KPJ Johor tu bukan satu nama tapi secara general KPJ di Johor). Saya asyik fikir KPJ Pasir Gudang. Kemain rasa jauhnya nak amek race kit. Bukak booth for kit collection pun tiga hari je. Dijadikan cerita, saya sibuk sangat ketiga-tiga hari tu sampai tak sempat nak amek race kit. Siap minta tolong blogger Sis Lin untuk amekkan kat KPJ Pasir Gudang.

Dua hari sebelum run, saya belek lagi FB KPJ Johor Fun Run untuk confirmkan KPJ yang mana. Masa tu la baru nak tepuk dahi. KPJ Johor tu KPJ Johor laaa, yang dekat Jalan Abdul Samad. Bukan KPJ Pasir Gudang. Nasib baik Sis Lin bagitahu. Kalau tak, dengan Sis Lin sekali malu sebab nak menuntut race kit kat KPJ Pasir Gudang. Hahaha! Akhirnya, saya pun pergi sendiri ambil race kit dekat KPJ Johor, menyelit masa dalam hari yang sibuk juga. Terpaksalah, sebab dah takde hari lain lagi nak ambil. Ibah pun sibuk juga. Alhamdulillah, selesai race kit collection. Dah rasa macam berlari jugak. Hahaha.

Peserta Larian Hari Jantung Sedunia KPJ Johor 2018

Hari larian, kami gerak dari rumah lepas Subuh dalam 6.30 pagi. Sampai KPJ dalam pukul 7 pagi. Ramai peserta da sampai. Kami start dengan briefing dari crew dia tentang larian, kemudian Jrobik dalam setengah jam. Dah start lari. Larian bermula dari KPJ, lalu sekolah dekat dengan KPJ tu, RTM, Thistle Hotel, Restoran Sedap Corner, Petals & Bakes, kemudian kembali semula ke KPJ.

Saya asyik check dekat apps Endomondo aje sepanjang larian. Tengok berapa km dah lari. Saya hanya mampu lari 3km++ yang pertama aje. Lagi 3km++ saya banyak berjalan laju. Makin hujung tu rasa macam dah takde kaki dah. Hahaha! Penat gila oi! Semua pun dah slow down bila da makin hujung. Lari pun kejap je hujung tu sebab nak cepat sampai garisan penamat.

Alhamdulillah, I did it!

My running partner - Ibah. Kau abaikan la pipi hakak yang makin boolat tu ya!

7.02 km, 1 hour and 9 minutes. Personal record bagi diri sendiri. Kalau banyakkan lagi lari, mungkin boleh kurangkan lagi tempoh tu. Orang lain setengah jam dah siap. Hahaha. Alhamdulillah, satu lagi pengalaman yang menarik. Terima kasih KPJ Johor sebagai penganjur.

Next month, Pinktober Run pulak! Ajommm!


Magnum Cheese Tart Sedap di Skudai

Assalamualaikum dan salam sejahtera.

Apa khabar semua?

Hari Sabtu lepas, habis dari
food review di Qing Palace, Pulai Springs Resort
, kak Seri suruh tunggu sekejap. Eh, ada apa agaknya ya? Disebabkan saya letak kereta dalam kawasan parking yang sama dengan kak Seri, maka saya ikut aje dari belakang. Sampai dekat kereta, sempat pulak bersalam-salaman dengan rakan JDT Blogger yang lain dulu. Dah habis bersalam, baru la menapak ke kereta kak Seri. Anak kak Seri, dak Iman da menyelongkar bonet kereta, mengorek balang
Sawi Asin Mama Maszull
.

Eh, bukan, bukan. Saya tak ada order yang ni.

Kak Seri mengeluarkan plastik lutsinar dari dalam kereta. Wahhh, Magnum Cheese Tart!

Magnum Cheese Tart

Haaa, kalau uols nak tahu, saya ada order Magnum Cheese Tart dari kak Seri beberapa hari sebelum tu. Kak Seri memang ada ambil tempahan cheese tart bawah brand
Cheese Tart Saudagar
. Lamaa dulu saya pernah juga order dengan Kak Seri masa mula-mula kenal sebagai rakan blogger. Masa tu saya order Blueberry Cheese Tart. Memang sedap cheese tart kak Seri, inti dan cheesenya tebal tak kedekut. Sama macam cheese tart kak Rafidah Hashim. Kali ni, saya order Magnum Cheese Tart pulak.

Kenapa Magnum?

Haaa. Cer tengok gambar kat bawah.

Cheese tart diselaputi coklat dan drizzled dengan nutella

Magnum sebab cheesenya diselaputi oleh lapisan coklat macam aiskrim Magnum tu! Kalau uols makan masa dia baru keluar dari peti ais, 'ketekkk' bunyi coklatnya bila digigit. Macam iklan aiskrim Magnum dah oi. Hahaha! Dah lah cheesenya gemok menggebu, berintikan nutella yang bila dimakan pada suhu bilik, cair dalam mulut. Fuhhhh!

Seorang Sunah tak sabar, terus ngap lepas keluar dari peti ais, nutella pun beku lagi

Jangan tak tau, saya order dua bekas. Housemates kan 'ramai'. 1 bekas saya habiskan seorang tau! Lagi sebekas share dengan housemates. Hahaha. Magnum Cheese Tart ni dijual dalam dua saiz, saiz besar 25 pcs dengan saiz kecil 6 pcs. Saya ambil 2 kotak saiz kecil tu. Kalau uols yang duduk area Skudai nak order, boleh lah order dengan kak Seri ya!

Cheese Tart Saudagar

Kak Seri

No. Tel:

012-784 4524

Facebook:

https://www.facebook.com/SeriKandisCheeseTart/


Makan Tengahari di SDS Bakery & Cafe, Taman Pelangi, JB

Makan Tengahari di SDS Cafe & Bakery, Taman Pelangi, JB |
Isnin lepas, cuti hol negeri Johor. Disebabkan dah berapa kali entah Sis Lin ajak ke SDS ni, akhirnya hari Isnin tu kitorang lunch date kat SDS Cafe & Bakery, Taman Pelangi, Johor Bahru. Ini cawangan paling baru SDS kat Johor. Kalau uols nak tahu, SDS ni ada kat Johor je tau, takde kat negeri lain. Ha, baru uols tahu betapa istimewanya SDS ni. Dulu SDS hanya bermula dengan bakery jual kek dan roti. Lama-lama bila business dah semakin baik, diorang upgrade dengan menambah kafe. Tapi tak semua SDS ade kafe sekali, yang tu uols boleh google ya.

Dari kiri:
Sis Lin
,
Ain
 dan saya. Pic: Sis Lin

Kafe SDS ni saya kenali sebagai kafe makanan diet. Sebab ape? Masa pertama kali saya makan kat kafenya di Taman Universiti dulu, saya discovered bahawa chicken chop nya di"grill". Menu lain pulak kebanyakannya adalah dari pasta. Kalau orang diet kan digalakkan makan makanan yang di"grill" dan kurangkan karbo. Kebanyakan dalam menu dia tu memang menepati ciri-ciri makanan diet. Ada la beberapa yang dari kategori goreng atau junk food. Eh, kalau dia goreng pakai air fryer, jadi sihat la kan? Kalau lahhhh. Hahaha.

Aneka jenis kek @ SDS Taman Pelangi, JB

Aneka jenis roti @ SDS Taman Pelangi, JB

Kitorang sampai kat SDS Cafe & Bakery Taman Pelangi ni dah tengahari. Memang masa yang sesuai sangat untuk lunch. Saya ajak Ibah temankan. Ain ajak abang dan kawan abangnya. Enam orang kesemuanya. Kebetulan pulak tarikh hari tu 15hb. Rezeki, siapa yang ada membercard, boleh dapat potongan 50% untuk menu terpilih dan 20% untuk pembelian kek dalam satu resit pada 15hb setiap bulan. Lagi satu, hari Isnin sepanjang bulan Oktober, sempena Hari Kopi Sedunia, pengunjung dapat menikmati kopi terpilih pada harga RM1.99 ajeeee oi! Itu lah sebenarnya tujuan utama kami ke SDS pada hari Isnin tu. Ekekeke.

Eh, tapi tak kan lah kami datang sini minum kopi aje kan. Dah kata makan tengahari, mesti lah makanan berat-berat menjadi pilihan. Ok, jom tengok ape yang uols boleh try kat SDS Cafe & Bakery ni!

Black Pepper Grilled Chicken Chop @ SDS Taman Pelangi, JB

Mee Goreng Mamak @ SDS Taman Pelangi, JB. Ini saya punya, sedappp woo! Pedas sikit, sikit je lah.

Mixed Grilled Platter with Rice @ SDS Taman Pelangi, JB

Potato Platter @ SDS Taman Pelangi, JB. Sesuai untuk 3 - 4 orang

Salmon Chunk Baked Rice with Tomato Sauce @ SDS Taman Pelangi, JB. Sedappp yang ni, recommended!

Teriyaki Grilled Chicken Chop @ SDS Taman Pelangi, JB

Haa, amacam? Nampak sedap tak? Not bad kan makanan dan presentation nya. Tak hairanlah kalau harganya pun cantik. Sebab tu, kalau jadi member, sangat-sangat berbaloi dengan sekalian potongan harga yang diberikan. Gituuu.

Ok, kalau uols nak ke SDS Cafe & Bakery, boleh check lokasinya di bahagian "About" kat Facebook Page
SDS Bakey & Cafe
. Ada banyak cawangannya kat JB ni. Next month diorang nak bukak kafe kat dalam Plaza Pelangi pulak! Murah betul rezeki owner SDS ni!

Pic: Sis Lin

SDS Cafe & Bakery

Facebook:

https://www.facebook.com/sdsgroups/

Instagram:

https://www.instagram.com/sdsgroups

Website:

http://www.sdsgroups.com/